
CUVĂNT ÎNAINTE 


Nimic nu-i mai sublime decât să poţi cinsti memoria lui Mihai 
Eminescu la o sută de ani dela moarte, scriind asupra bolii sale cu 
adevărul prețuit de el aşa de mult, odată ce-l căuta chiar înaintea 
frumosului, sau ca un mijloc de a ajunge la desăvârşirea sa, atunci 
când se întreabă: 


Unde vei găsi cuvântul 
Ce exprimă adevărul ? 


Adevărul m'a preocupat în primul rând, oricât mar fi durut, 
recunosc deschis, caracterizările duşmanilor poetului şi bineinţeles 
al neamului românesc, când afirmă despre ideile sale, mai ales 
social — politice, că nu sunt de luat în seamă, odată ce vin dela un 
sifilitic şi alcoolic. 


Ori adevărul este că Eminescu n'a fost nici sifilitic, nici alcoolic!!! 


În cartea de față m'am hotărit să adun în prima ei parte, toate 
articolele publicate de mine, răzleţ, prin diversele reviste ale 
exilului, asupra bolii lui M. Eminescu. Într”a doua parte vor fi 
prezente o serie de eseuri şi studii privind opera sa şi însfârşit, 
într'a treia, “Lui Eminescu”, omagiul poetului ce sunt, adus celui 
mai mare poet al nostru. 


Și fiindcă aşa cum se întâmplă în astfel de împrejurări, articolele 
din partea I-a şi a Il-a, apar mai fiecare ca un tot în sine, 
întotdeauna pentru buna înţelegere problema trebuia reluată cel 
puţin în rezumat dela început ca la urmă să lase deschisă 
continuarea ei, în cele următoare am să purced la o scurtă analiză, 
cu intenția de a stabili firul roşu de legătură, dintre ele, mai pe 
limba exegeților, voi căuta să relev principalul sens hermeneutic al 
lor. 


Pot să afirm că am crescut împreună cu poezia lui Eminescu, deci 
i-am cunoscut de aproape nu numai opera, dar în aceeaşi măsură şi 
viaţa. După ce-am terminat medicina şi am activat ca specialist 
neuro-psihiatru, am primit curând convingerea, de tot ştiinţifică, 
bazată pe studii şi observaţii cât se poate de obiective, că poetul 
nostru nu a putut avea tulburări psihice de origine luetică, asta 
indiferent că e vorba de o localizare terțiară meningo-vasculară sau 
de una tipul quaternar, al paraliziei generale. 


Cu acea ocazie mi-am dat seama cât de greu este sâ schimbi 


concepția oamenilor în respectiva problemă; îmi amintesc că însuşi 
tatăl meu s'a arătat sceptic, când i-am atacat subiectul, doar era 
vorba de un diagnostic pus de “marele” G. Marinescu! Mai recent, 
stând de vorbă cu dr-ul Jovin, acesta, de pe poziţii de tot 
anchilozate, mi-a amintit despre formele atipice şi de cele ce pot să 
evolueze cu anumite remisiuni, adică să prezinte amelorări 
spontane ale paraliziei generale, fiindca o altă formă de sifilis 
cerebral nu intră în discuţie la Eminescu. 


I-am răspuns atunci dr-ului Jovin şi o fac pe această cale tuturor 
celor ce mai gândesc ca dânsul. 


Cazuri atipice de paraliziei generală, au fost publicate de W. 
Spielmeyer de pildă, acesta, la pacienţi morți printr un accident, a 
găsit morfologic leziuni tipice pentru o paraliziei generală 
progresivă (pgp), dar clinic fără semne manifeste. La Eminescu nu 
poate fi vorba de o formă atipică de pgp, deoarece psihoza lui 
bazată pe tulburări exclusive afective, a evoluat tipic pentru 
psihozele maniaco-depresive şi cu absolul niciun simptom din 
cadrul demenţei paralitice. Deci, cineva nu poate, fără semne 
demențiale să prezinte o psihoză paralitică, oricât de atipicâ. 


Mai mult, adaug eu aici, sunt comunicate în literatura medicală de 
odinioară foarte multe cazuri diagnosticate prin rutină, drept 
paralizie progresivă generală, atipică să i-zicem, cărora după 
moartea petrecută de obiceiu într un ospiciu de alienaţi cronici, la 
autopsie li s'au găsit tumori sau altfel de afecţiuni; în general 
termenul de boală atipică înseamna nesiguranța medicilor în 
diagnosticul lor. 


Mihai Eminescu, e drept, a prezentat trei crize ale bolii însoțite de 
remisiuni spectaculare, dar acestea nu se pot încadra în tabloul unei 
pgp, fiindcă remisiunile în această afecţiune nu sunt totale, medicul 
poate să găsească întotdeauna defecte demenţiale, chiar dacă 
pacientul pentru anturajul său figurează ca normal, semne evident 
absente la Eminescu, el în timpul remisiunilor a fost în stare să 
vorbească şi să scrie, fără nicio tulburare. În acest cadru 


conversațiile de deosebită fineţe intelectuală duse printre alții cu 
Al. Vlahuţă, au valoarea unei foi de observație medicală, întregind 
pe cele rămase fragmentar şi dela specialişti, de altfel. 


Ca să fiu înţeles şi pe limbajul cel mai profan, în paralizia 
progresivă generală fiind vorba de o boală organică a creerului, ea 
evoluează cu pierderi de celule nervoase, de aici împosibilitatea 
remisiunilor totale, pe când în psihozele endogene şi dupa ani 
îndelungați de evoluţie — ca la Hoelderlin — nu se produc pierderi 
de celule nervoase, deci nu există un tablou patologic, manifestat 
în morfologia sistemului nervors, de unde apariția remisiunilor cu 
totul impresionante posibile în acest tip de afecțiuni. 


Ca să repet, la Eminescu niciunul dintre medicii curanţi nu i-a 
descries simptome demenţiale, înafara tulburărilor de afectivitate, 
memoria lui a rămas intactă, fenomen characteristic pentru 
psihozele endogene, cum a fost şi a lui Eminescu. 


Cu toate că aceste date le cunoşteam de ani de zile, în ţară nu am 
avut condiţii optime să mă ocup direct de boala lui Eminescu, asta 
cu atât mai mult cu cât exegeții oficiali, eminescieni, sprijiniți de 
regimul comunist, nu se exprimau direct asupra diagnosticului, se 
mărgineaun doar să întărească impresia că după 1883, la Eminescu 
este vorba de “o întunecime totală” a psihicului său. În exil, furat 
de alte preocupări, mi-a trebuit să citesc cartea lui G. Călinescu, 
tradusă în limba germană, unde “marele” critic român tratează cu 
aceleaşi impresiuni subiective şi dosarul medical ca pe cel artistic 
al poetului, astfel că mai la fiecare pagină vorbeşte insistent despre 
luesul nervos al lui Eminescu. 


S"a întâmplat să am şi posibilitatea de publicare, astfel că în 1977, 
foarte târziu, o recunosc, apare în Discursul Contemporan articolul 
meu “Suferințele lui Eminescu”. (De fapt titlul pus de mine era 
“Despre boala lui Eminescu”, dar editorul I. Mirea, nu ştiu din ce 
motive a ținut să îndulcească, mai “poetic” (sic), respectiva 
titulatură). 


O subliniez şi astăzi, lucrarea formează piatra de hotar a 
cercetărilor mele eminescieni, pentru că în ea mi-am exprimat 
întreaga experienţă de medic neuropsihiatru; fără să sufăr nicio altă 
influenţă lvrescă, am confruntat bine cunoscuta viaţă şi operă a lui 
Eminescu, boala lui cum este descrisă de contemporanii săi, medici 
şi nemedici, cu datele ştiinţifice, valabile pe vremea poetului, dar 
întregite cu descoperirile medicinii moderne. 


Astăzi, prin profilaxie şi mai ales tratament specific, pgp-ul a 
devenit o raritate a serviciilor psihiatrice, în decursul ultimilor 29 
de ani am avut ocazie să studies patologic un singur creer paralitic, 
evoluat cu o demenţă atipică. 


Concluziile medicului neuro-psihiatru, cercetător ştiinţific, autor de 
peste 100 alte lucrări din domeniul patologiei creerului, sunt cât se 
poate de clare. Eminescu nu a suferit de lues, n'a avut o demență 
paralitică ci o psihoză maniaco-depresivă, ori schizofrenie Cât 
despre alcoolism nici nu vine în discuţie, atâta este de străin tabloul 
lui clinic de afecțiunea poetului nostru. 


Rămân câteva chestiuni, nu direct importante, dar ele se cer 
revizuite conform cercetărilor mele ulterioare. Astfel medicii 
contemporanii lui Eminescu, inclusive cei vienezi, şi Titu 
Maiorescu, familiarizat de-aproape cu problemele de psihiatrie, nu 
s'au gândit la un sifilis, mai ales cei dintâi, foarte de reținut, odată 
ce unul dintre ei, Obersteiner, era specialist în sifilisul nervos. 


Mai departe, s'a executat autopsia poetului, dar în ce împrejurări, 
vom mai avea ocazia s'o discutăm. Cât priveşte cauza morții 
poetului, datele ce le aveam nu-mi permiteau să mă pronunţ, de 
unde încă se vede că numai spiritul ştiinţific m'a condus tot timpul; 
îmi erau şi-mi sunt complect străine orientări subiective sau 
prejudecățile de orice alt ordin. 


Oricum, “Suferințele lui Eminescu”, studiu tipărit în 1977, (dat la 
publicare în 1976), a constituit pentru mine un solid punct de 
plecare, un impuls să mă ocup şi de bolile altor mari scriitori, poeți 


sau filozofi, aşa că am abordat ştiinţa cunoscută dela întemeietorul 
ei, Moebius, drept patografie: ştiinţa care studiază bolile oamenilor 
geniali. 


Dela început menționez că astăzi, după ce o cunosc bine, resping 
patografia bazată pe principii freudiene, în care geniul, cu intenție 
vădită de a-l demitiza, este transformat în robul unor josnice vicii 
sexuale şi ca urmare aşa apare şi opera produsă a complexului 
oedipian atât de susținut de Freud, fiind de fapt în primul rând 
nevroza lui proprie. 


Aşa dar mă voi lăsa condus doar de ideile şi cunoştinţele ce pot fi 
considerate ştiinţifice şi nu simple fantezii sadico-voyeriste, să nu 
zic pornografice. 


Astfel, foarte interesant se arată a fi cazul filozofului Nietzsche, 
etichetat drept paralitic general, deşi sindromul său amenţial (dela 
îmbolnăvire şi până la moarte, 11 ani, nu a rostit şi n'a scris niciun 
cuvânt), nu avea nicio relație cu pgp-ul, nici chiar cu forma ei 
atipică, în afara unei inegalităţi pupilare descoperită de Binswanger 
la Jena. Boala filozofului ar putea fi tot atât de bine şi de natură 
medicamentoasă, doar se ştie că Nietzsche consuma pe zi o 
adevărată farmacie, ca să-şi previe puternicile migrene, nu rar 
însoțite de paralizii oculare. 


Dar tabloul clinic al lui Nietzsche ne interesează şi din punctul 
nostru de vedere. Moebius în zelul său de-a susține diagnosticul 
pep-ului, analizează ultimele opera filosofice ale gânditorului şi le 
declară expresia megalomaniei paralitice, de care se presupune că 
suferă Nietzsche. 


Să reținem două fapte: odată că patograful este nevoit să studieze 
opera pacientului, aşa cum literaţii manualele de medicină, şi să nu 
se conducă după propria lor fantezie, doar astfel se poate explica 
boala însăşi, cât şi opera. 


Intr”al doilea rând, dacă aplicăm criteriul lui Moebius, - oricât ar fi 


fost de false concluziile sale asupra bolu lui Nietzsche -, la 
Eminescu acceptăm existenţa la el a unui sifilis nervos de tipul 
pep-ului, căutând în consecință semne demenţiale în operele sale 
din ultimii ani, vom constata nu numai că acestea lipsesc, dar chiar 
din contră în această perioadă poetul a atins un apogeu creator unic 
în cultura românească şi universală. 


În treacăt amintim că urmaşii lui Moebius au scos opera lui 
Nietzsche de sub stigmatul paraliziei generale, şi au putut să o 
facă, pur şi simplu, deoarece nici filozoful german, ca Eminescu, 
nu a suferit de paralizie progresivă generală (pgp). 


Se mai vede cât de sigur este diagnosticul de pgp al lui Nietzsche, 
aşezat împreună cu Mihai Eminescu între geniile ce-au suferit de 
această afecţiune, de către “marele” G. Marinescu! [*] 


[*] În legătură cu G. Marinescu se cere să mai fac aici o mărturisire 
privindu-l şi pe maestrul meu State Drăgănescu, distins neurology, 
clinician de mare clasă. În anul 1931, G. Marinescu, St. 
Drăgănescu şi D. Vasiliu descriu tabloul clinic al unei boli noi, 
manifestată intrafamiliar la patru fraţi, având semne demențiale, 
cerebeloase, asociate unei cataracte congenitale, cunoscută astăzi 
în literatura de specialitate drept Sindromul Marinescu — Sjogren, 
ultimul autor a publicat cazuri similare, mai târziu. 


Dar cazurile autorilor români au fost observate şi descrise în 
amănunte până la executarea biopsiei cerebrale, de către State 
Drăgănescu. Contribuţia lui G. Marinescu nu a fost alta decât că şi- 
a pus numele, primul, pe lucrarea altora. 


Ulterior, State Drăgănescu a protestat şi a cerut ca boala respectivă 
să fie numită boala lui Marinescu, Drăgănescu, Vasiliu, dar din 
păcate, vorbele lui au fost ale profetului predicând în pustie. 


Mai mult, la Bucureşti, în editura medicală, anul 1957, apare un 
Manual de neurologie sub redacția academicianului Arthur 
Kreindler, (cel ce-a uzurpat politic, deoarece profesional era o 


nulitate, locul la catedră al lui I.T. Niculescu şi chiar State 
Drăgănescu), şi acesta scrie, împreună cu dr. lon Voinescu, 
capitolul bolilor degenerative, unde se încadra Sindromul de care 
am pomenit, şi pentru a nu se atinge de fondul cunoscut al 
problemei, îl înconţură neamintindu-l deloc, deşi este de găsit în 
toate cărțile de specialitate de peste hotare. 


Scriu toate acesta, ca cel puţin noi Românii să numim corect 
Sindromul lui Marinescu — Drăgănescu — Vasiliu — Sjogren, sau de 
ce nu, Sindromul lui Drăgănescu — Marinescu — Vasiliu. 


Şi după atâtea fapte să se mai spună că Nietzsche nu are dreptate, 
că istoria o scriu cei ce-au reuşit să se ridice prin voinţa lor la 
putere, sau cum zice țăranul român: “Dreptate are cel ce ţine 
pâinea şi cuțitul în mână”. 

Un caz opus lui Nietzsche este Maupassant, bolnav de sifilis 
nervos, dar trebuie să o spun, unii psihiatri, mai ales sovietici, 
greşesc grav, şi eu m'am luat la început după ei, când afirmă că Le 
Horlă, nuvelă de Maupassant poate fi dată ca exemplu de activitate 
literară, la un paralitic general. Total eronat! Pe când scriitorul 
francez publica Le Horlă, era mai preocupat cu lucrările şi 
cursurile lui Charcot decât de boala sa. Mai apoi, Maupassant a 
prezentat semnele cliniche ale unui sifilis meningo-vascular, în 
acest stadiu a fost chinuit de nevralgii, şi de o inegalitate pupilară 
observată chiar de el, nu altfel cum se ştie că prietenii observau 
acest fenomen la St. O. Iosif. 


Opera lui Maupassant a fost creată pe când creerul lui Maupassant 
nu era atacat de spirochete pallida, în momentul debutului 
paraliziei generale, orice activitate încetează. Ea se opreşte la 
câteva pagini scrise din romanul “L’ Angelus”. 


Eminescu n'a suferit niciodată o atare întunecime, deci orice 
apropiere între bolile lui Eminescu şi Maupassant nu are nicio bază 
ştiinţifică, chiar dacă o scrie profesorul G. Marinescu. Se mai 
reține, de ce şi la Eminescu intră în discuție din toate formele 


luesului nervos, doar paralizia generală, singura ce poate evolua 
predominant cu fenomene psihice, fără fenomene vizibile organice, 
neurologice. În viziunea patografică, boala lui Hoelderlin se 
conturează în mod deosebit plina de învățături pentru noi, 
ajutându-ne la buna cunoaştere a maladiei nervoase a lui 
Eminescu. 


Marele poet german a avut o schizofrenie, dobândită la 37 de ani; a 
trăit cu ea până la adânci bătrâneți, peste vârsta de şaptezeci de ani, 
îngrijit de o familie modestă, în celebrul turn din Tuebingen. La 
autopsie creerul poetului, pretractat macroscopic de Gmelin, nu 
prezenta modificări anatomice, ca orice psihoză cronică, (de care a 
suferit şi Eminescu), în afara unui chist al septului pellucid, fără 
importanță patologică. 


Să reținem însă cum a fost interpretată de specialişti opera 
hoelderliană, în decursul secolului XIX-lea, secol positivist şi 
materialist, boala psihică se considera a fi incmpatibilă cu arta, aşa 
dar tot ce-a compus poetul după îmbolnăvire, deşi remarcabil, este 
declarat fără valoarea artistică, rezultatul “marei întunecime” a 
psihicului său. S'a impus o totală schimbare de perspectivă, la 
aceasta filozoful Jaspers, aproape de epoca noastră are un rol bine 
stabilit, când arată că deşi bolnav de schizofrenie Hoelderlin a mai 
fost capabil să scrie poezia de înaltă ținută artistică; mai mult, 
filozoful psihiatru în studiul dedicat marelui poet, zice la un 
moment dat că prin boală psihicul creatorului s'a deschis mai larg 
spre Absolut. Deci astăzi nimeni nu mai contestă că poeziile lui 
Hoelderlin nu aparțin unui mare poet, oprit nu la 37 de ani ci la 70, 
până la ultimii săi ani de viaţă când expresia lui devine 
ininteligibilă, evoluţie obişnuită la un schizofrenic cronic. lată că 
pe linia trasată, anumiţi psihiatri moderni merg până acolo încât 
susțin că poezia cea mai valoroasă a lui Hoelderlin e tocmai cea 
din ultima fază a bolii, când stilul său devine autist, rupt de 
realitatea din Jur. Deşi sunt mulți critici suprarealişti cu aceleaşi 
credinţe, personal cred că acestea din urmă corespund unor 
extravagante ale spiritului ultramodern, gongoric în rătăcirile sale, 


şi poate fi clasată cel puţin ca o neseriozitate ideea că de fapt 
nebunii sunt normali iar normalii psihice, nebuni. Cum s'ar zice 
psihiatria şi critica literară au devenit un fel de cadră, executată în 
oglindă, de Salvador Dali, personaj pirandelhan, nebunul simulant 
ori simulantul nebun. 


Dar aplicând orientarea, până la stadiul ei rațional, la boala şi opera 
lui Eminescu, am accentua că exegeţii români au rămas pe o 
poziţie statică, la concepţia lui Titu Maiorescu despre bolile 
psihice, adică nebunia este egală cu totala neproductivitate 
artistică, automat ea se impune a fi declarată “o mare întunecime”. 


Studiile mele asupra bolii lui Eminescu cer neapărat revederea 
concepției mioape şi învechite asupra maladiilor psihice, în acest 
caz, în primul rând exegeţilor literari, adică celor ce-i analizează 
opera artistică. Până ce aceştia refuză să-şi însuşească o gândire 
bazată pe realitatea, Eminescu va dura printre fraţii sâi, ca un 
MARE NECUNOSCUT. 


lită deci câtă muncă asiduă a pretins saltul dela primul meu articol 
la cel de al doilea “Eminescu marele necunoscut” cele câteva 
pagini sunt rezultatul unor studii temeinice şi de lungă durată. 


Cu această ocazie l-am cercetat şi pe Lombroso, celebrul doctor 
italian, cu a sa teorie despre relațiile dintre geniu şi nebunie, ca să- 
mi dau seama că pretinsul pseudoînvăţat nu ştia să facă 
diagnosticul diferențial între crizele de epilepsie şi cele isterice, sau 
de simplu entuziasm creator încă dela Platon socotit drept o stare 
particulară a inspirației muzelor, de origine divină. Cu aşa 
cunoştinţe slabe, Lombroso nu ar trece astăzi examenul unui 
începător neurolog. 


Sunt în drept să conchid că Lombroso, ca şi Freud de altfel, s'au 
bucurat de recunoaştere mondială complet nemeritată, nu au 
depăşit nivelul unui amatorism fantast, mai precis sunt figuri de 
diletanți minori. 


Pe lângă această adâncire a patografiei, ştiinţă destul de necercetată 
de altfel, în acei ani am primit de-acasă din Bucureşti fragmente 
fotocopiate din cartea dr-ului Ion Nica, trimise mie ca unul ce mă 
ocupam cu boala lui Eminescu, mai ales pagini unde autorul român 
suştinea şi el, ca dată a publicării înaintea mea, că Eminescu nu a 
suferit de lues nervos. 


Îată premisele cu care am scris celelalte articole: “Eminesciană 
(1883 — 1983), “Spre dreapta cunoaştere a lui Mihai Eminescu, cât 
şi “Iar despre boala lui Mihai Eminescu”. De-acum, hotărît să 
depăşesc domeniul strict medical şi să trec pe cel al literaturii, 
lupta mea va fi dusă împotriva eminescologilor retrograzi de tipul 
lui G. Munteanu şi P. Rezuş, aceştia slujindu-se de manualele 
pseudopsihiatrilor Brânzei şi E. Câmpeanu, promovează în 
continuarea teorie, fără niciun suport ştiinţific, a sifilisului nervos 
la Eminescu. 


Paralel însă semnalez lucrările altor autori ca Al. Oprea, Anita 
Bhose, sau un grup de matematicieni de vază, din ele, studiind nu 
superficial — după exemplul lui Călinescu — ci cum le dicta maniera 
lor de oameni de ştiinţă, ajung şi ei la concluzii asemănătoare cu 
ale mele, că Eminescu nu s'a stins la 33 de ani ci la 38 (AL. Oprea), 
că studiile sale de sanscrită aparţ in dacă nu unui savant, dar sigur 
unui bun cunoscător (A. Bhose), iar în ce priveşte preocupările sale 
ştiinţifice din timpul bolii, se mai arată că Eminescu nu a fost 
capabil doar de o creaţie artistică, dar şi de una dusă pe drumul 
lucid tot atât de greu, al gândirii matematice şi fizice!!! 


Îată un fapt cât se poate de bine stabilit, şi asta nu fiindcă aşa vreau 
eu, ci deoarece el corespunde ADEVĂRULUI: opera lui Eminescu 
se cere reînterpretată chiar dacă pe această cale trebuesc revăzute 
monumente, ca cele ridicate de harnicul Perpessicius. Numai astfel 
putem zice că-l facem cu adevărat cunoscut pe marele poet şi 
gânditor M. Eminescu, un humanist de talia unui Leonardo da 
Vinci român. 


Şi îmi va fi scris, tot prin întâmplare, datorită faptului că am reuşit 


să citesc cartea lui Ion Nica, în anul 1987 (!!!), să mă întorc iar pe 
drumul dela început al medicinii, şi să încerc să elucidez cu totul 
ştiinţific, cauza morții lui Eminescu. Bazându-ma pe datele de 
observație puse la dispoziție de lectura lucrării lui I. Nica, iată că 
descopăr din ele că în anul 1887 poetul prezenta, datorită trata- 
mentului intempestiv cu mercur, evidente semne de intoxicație 
mercurială, astfel că aşa am reuşit să-mi duc constatările semnalate 
în lucrările mele anterioare până la capăt, şi să demonstrez că 
marele poet a murit printr'o sincopă cardiacă provocată de o astfel 
de intoxicație. A fost cel mai fructuos rezultat al întâlnirii mele cu 
lucrarea integrală a dr-ului I. Nica. 


Dar cu aceasta nu am spus totul. Iar din întâmplare, mi-a căzut în 
mână piesa Lais de Augier, în traducerea lui Eminescu, prin care 
am putut să relev puterea creatoare a poetului, şi în timpul bolii 
sale, teoria lui Murăraşu este pe cât de inedită, pe atât de absurdă. 


Cred că astfel mi-am făcut pe deplin datoria de om de ştiinţă şi 
literat, iar dacă sămânţa ideilor mele se pare că nu a căzut încă pe 
pământ roditor, sunt sigur că se va întâmpla cândva, ca adevărul, 
oricât de târziu, tot va ieşi învingător, şi-atunci, definitiv. 


Numai atunci vom putea spune că Eminescu, printre frații săi, nu 
mai este marele necunoscut. 


În partea II-a intitulată “Eminesciene”, public o serie de studii 
scrise în ultimii ani despre poezia lui Eminescu. Le-am grupat 
după diversele teme abordate, deşi nu am urmărit dela început 
acest drum strict logic, ci s'au orânduit mai mult aşa cum inima 
mea le-a căutat, pe graiul tainelor. 


Primul, ar privi subiectul religios în arta eminesciană: “Şi pururea 
Fecioară Maria”, capodoperă a literaturii române; reprezintă o 
rugăciune sublimă rostită de un suflet profound credincios, izvorit 
din ortodoxismul nostru strămoşesc, astfel că afirmarea unora că 
Eminescu este foarte mult brahman şi indic, puţin creştin şi 
aproape deloc ortodox, nu corespunde realității. 


Poetul, aflat printre cei ce-o venerează pe Maica Domnului, se 
roagă să se coboare asupra sa în modul celui mai pur sofianism 
ortodox, contrar catolicului Dante, acesta suie la cer pe un drum ce 
nu contrazice orizontalitatea romanică, la Eminescu, transcenden- 
tul coboară, revărsându-se peste sufletul său. Ar fi deci să admitem 
că poezia lui Eminescu este o Ave — Maria ortodoxă. În eseul 
“Sufletul mi-apasă nouri de suspine, Bucovina mea!” am dorit să 
arăt legătura poetului din fragedă copilărie cu sfânta ţară de sus a 
Moldovei, Bucovina, frate bun al pădurilor de fagi şi legenda 
zimbrilor adunaţi în umbra lor, la izvoare. De timpuriu, dela 
unchieşii I-poteştilor ca şi din cazaniile bisericeşti, Eminescu şi-a 
început învăţătura întru datinile religioase ale părinților şi 
strămoşilor, prin urmare îngerii şi armonia sferelor sunt coborite nu 
atât din lecturile sale, ci cum le-a învăţat acasă şi le-a găsit 
reprezentate pe zidurile mânăstirilor bcovinene. Ortodoxismul lui 
Eminescu nu sună, ca din trâmbiţe sâ-l audă şi surzii; el în schimb 
formează o principală sursă al creației sale. Bine a scris într'un 
manuscris odată, că e budist dar în acelaşi timp creştin la puterea a 
mia! 


In continuarea am dat o deosebită importanţă iubirii la Eminescu, 
în mai înainte orânduita “Eminesciana”, (1883-1983), “Mihai 
Eminescu şi epoca sa” şi “Un chin s'aveţi de-a nu muri împreună”. 


Prerafaelitismul lui Eminescu cu puternice rădăcini în Dante şi 
Petrarca este evident, bine l-a analizat profesorul meu, D. 
Popovici. Dar spre deosebire de Dante şi Petrarca poetul nostru nu 
urmăreşte dela început un tip ideal, ca cel văzut de Faust in oglinda 
lui Mefisto, ci la această înălțime ajunge prin iubirea de fiecare zi 
către Venera cerească, deci îmbogățește învățătura Diotimei sin 
Sympozionul lui Platon. Atitudinea eminesciană este comună cu 
cea din poezia populară, pe care a iubit-o aşa de mult, s'a 
complăcut în rolul folcloristului, ca Goethe în al homeridului, şi nu 
rar a ridicat motivele populare prin versurile sale pe culmi 
nebănuite, asemenea vor face după el în sculptură Brâncuşi sau în 
pictură Țuculescu. 


Pentru a fi cât se poate de explicit, l-aş compara pe Eminescu lui 
Novalis, ultimul, poate cel mai fidel reprezentant al romantismului 
german. Pentru Novalis Floarea albastră — blaue Blume — 
corespunde unei fete, simbolul erosului cosmic, universal, nu altfel 
cum este Beatrice sau Laura. 


Cât de diferită şi lumească este “Floarea albastră” a lui Eminescu! 
Iubita are miros de codru unde-l îmbie să celebreze cât se poate de 
natural, în doi, pe altarul iubirii: 


Când prin crengi s'a fi ivit 
Luna’n noaptea cea de vară, 
Mi--i ţinea de subsuoară, 


Te-oi ținea de după gât. 


Pe cărarea”n bolți de frunze, 
Apucând spre sat în vale, 
Ne-am da sărutări pe cale, 
Dulci ca florile ascunse. 


Şi cu aceasta demonstrăm că Novalis nu I-a influenţat pe 
Eminescu, “Floarea albastră” eminesciană este luată de pe câmpul 
tării noastre, trăieşte în jocul şi cântecul din fluier al Mioriţii. Şi aş 
mai zice că Eminescu se aseamănă pictorilor quattrocentişti, de 
pildă, F. Lippi şi Botticelli, creatorii madonelor ideale cu chipul 
soțiilor sau iubitelor lor, aci trebuie amintit şi Andrea del Sarto, aşa 
că pentru contemporani erau de tot cunoscute, exact cum se cunosc 
ele şi în stihurile de dragoste eminesciene. 


Dintre toate perechea lui Mihai este Veronica Micle, din această 
cauză am şi căutat să-i “reabilitez” memoria, crunt umbrită de 
acelaşi cronicar impresionist, G. Călinescu. Desigur poetul, 


căutătorul absolutului, în iubirea atât de trecătoare, suferă nu atâta 
din cauza infidelităților partnerii, cât din pricina imperfecțiunii 
sufletului omenesc, deci cade victimă mai mult unui sentiment 
înşelat de propriul vis. Aici se apropie de contemporanul său 
Maupassant, chinuit şi el de imperfecţiunea atât de manifestă a 
sufletului uman. Poate că asta este soarta celui ce caută absolutul 
într'o lume sortită relativului şi pieritorului. 


În “Mihai Eminescu şi forma perfectă a poeziei” am încercat să 
întru în laboratorul de creaţie al marelui poet, lucru mai mult decât 
hazardat, deoarece nu anumite legi, cum au căutat M. Dragomires- 
cu şi mai recent Ad. Marino, hotărăsc împlinirea unei capodopere. 
Aşa dar cercetarea cuvintelor din poezie se arată a fi o muncă vană, 
odată ce ele fac parte din graiul nostru zilnic, ar fi ca şi când ai 
cerceta secretul clar-obscurului rembrandtian în analiza chimică a 
culorilor întrebuințate. Arta ţine de inefabilul inimii şi prin el se 
săvărşeşte şi procesul de creație. Deci am considerat că părăsind 
metoda de analiză a cuvântului strict ales, aş putea să întru în 
pronaosul creației eminesciene, dacă voi urmări felul cum se leagă 
respectivele cuvinte între ele, prin descoperirea ritmului din poezie 
să atrag atenția asupra genialei măestrii eminesciene. Astfel am 
supus analizei din punct de vedere al metricii adoptate “Mai am un 
singur dor” cu variantele sale. Pe această cale ajung la constatarea 
verificabilă de oricine, că poetul nostru îşi face o minunată artă din 
combinarea iambului, troheului şi dactilului, cu aceste cadente 
poate să-şi concretizeze simţirea în materia cuvântului, să-şi 
exprime cântecul inimii, sau mai precis, divina melancolie, dulcele 
dor nemângăiet de moarte. 


În nu puţine poeme, pe lângă “Mai am un singur dor”, Mihai 
Eminescu recurge la ritmul poeziei safice şi horaţiene, aşadar ar fi 
un romantic în formă clasică, întocmai ca marele său contemporan 
Ch. Baudelaire. 


Și fiindcă de-acuma clasicismul greco-roman alături de poezia 
populară se consolidează exact ca la Coşbuc, dar altfel rodind viaţă 


versului, în eseul “Lume ce gândea în basme şi vorbea în poezii” 
am vroit să dedic un gând lui Eminescu, iubitorul poeziei populare 
ŞI să arăt că între tragicul eposului popular românesc şi cel al 
antichității elene, lucru subliniat de esteticianul Liviu Rusu, există 
o strânsă legătură: pentru a-mi exemplifica teza, am luat balada lui 
Toma Alimoş, fapta haiducului român am comparat-o cu cea a 
bătrânei Hecuba, regină a Troiei învinse, căzută în captivitate. lată 
ŞI sursa prin care se împlineşte tragicul esențial în opera lui 
Eminescu, întâlnit dar nu influenţat de Giacomo Leopardi, 
pregătind epoca lui Nietzsche şi Oscar Wilde, slujitori ai poeziei 
pure, cum Desigur şi marele poet şi artist Mihai Eminescu a fost. 


Printre miturile eminesciene, elementele originare, orfice, 
urwortele lui, consider că figurează la loc de frunte, insula lui 
Euthanasius. Felul cum această insulă, - subiectul altei lucrări — 
este descrisă de Macedonski, baroc-parnasian şi ceva simbolist, iar 
mai recent de Mircea Eliade, de tot anticalofil, gidean, mai scoate 
în evidenţa ovalul perfect al gândului eminescian, statuie întru 
eternitate. 


Ultimul articol analizează poemul Eminescu II de Aron Cotruş, 
deci versiunea compusă în exil. 


Demonstrând superioritatea versiunii a doua asupra celei scrise în 
1939, am infirmat pe falşii exegeți de literatură românească, de 
tipul lui Ion Dodu Bălan, atunci-când aceştia postulează, un alt 
mare neadevăr, să îndulcesc vorbar minciună, şi anume că poetul 
Aron Cotruş şi-ar fi pierdut vâna creatoare odată ce rădăcinele nu-i 
mai stau înfipte în pământul ţării, (comunieste, se înțelge), vatra 
strămoşilor săi. Lucru neadevărat, deoarece nu numai exemplul lui 
Aron Cotruş, dar şi al altor poeţi în exil şi desțărați ne arată că 
pământul şi Ţara noastră cu adevărat liberă, este Mihai Eminescu. 
Noi îl purtăm în suflet, şi să se ştie, unde se află dânsul, sunt şi 
strămoşii noştrii azi, în Ţara liberă mâine. 


Partea III-a, “Lui Eminescu”, cuprinde patru poezii originale 
dedicate memoriei poetului, pe lângă cele publicate până acum în 


volumul “Cuminţenia cerului sau din singurătatea lui Anaxandros”. 


Cine ar susţine că alăturea poetului de omul de ştiinţă ar dăuna 
celui de al doilea, mai ales când e vorba de boala — atât de 
discutată — a lui Eminescu, i-aş răspunde că este robul unei 
neiertate prejudecăţi, după care medicii, prin meseria lor, nu ar 
avea contigenţe cu poezia, când eu cred, - şi aşa m'a învăţat 
destinul meu pământesc, - că lucrurile stau invers. Şi aş putea 
aduce ca exemplu, dintre atâtea, pe unul din cei mai mari poeți şi 
povestitori ai culturii româneşti, prin persoana medicului Vasile 
Voiculescu, dar ca să spulber o viziunea necorespunzătoare, am să 
recurg la alte idei, 


În muzeul Vaticanuului există un tablou al pictorului Domenichino, 
reprezentându-l pe Sfântul Jeronim la ultima sa comuniune. Nimic 
mai tragic decât să-l vezi pe sfânt şi profet, în postura unui bătrân 
neputincios, aşteptându-şi moartea. Ei bine, nouă medicilor, acest 
sfârşit tragic al condiției umane ne este sortit să-l observăm mai în 
fiecare zi, ca să mă gândesc la orgoliosul, lucifericul, dărâmătorul 
dogmelor creştine, filozoful Lucian Blaga, marele poet, pe care l- 
am văzut pe patul ultimei suferinţe şi apoi, pe masa de autopsie. 


Iată din ce puternice motive, dacă numai puţini dintre medici iau 
calea câştigului, fac din meseria lor o afacere rentabilă, cei mai 
mulți în ipostaza Sfinților Cozma şi Damian, simt înaintea lor o 
poartă deschisă, prin menirea lor, în spre profunzimile din om. 


Cât se combină de armonios omul de poezie cu cel de ştiinţa, ne stă 
la dispoziţie chiar pilda lui Mihai Eminescu, dublat toată viaţa de 
curiozitatea cercetătorului, negothenian bine înțeles, pe lângă 
marea lui poezie, drumul său uneşte masa de autopsie la care a 
asistat ca student în filozofie la Viena, de studiile de matematică şi 
fizică, predilecte mai ales după îmbolnăvirea sa. 


De altfel, omul de ştiinţă lipsit în sufletul său de Frosul stăpân tot 
atât şi asupra poetului, nu-şi iubeşte subiectul, rămâne străin 
idealului propus. 


Aşa a trecut marele savant, cu reputaţie mondială, G. Marinescu, 
pe lângă suferinţele lui Eminescu şi Luchian, căci numai Erosul ce 
leagă arta şi poezia în special, de ştiinţă, mi-a dat mie posibilitatea, 
poet şi medic modest, să mă apropiu, mai uman şi ştiinţific, de 
marele nostru poet, Mihai Eminescu. 


Toate au pornit din Iubirea, o spun într'unul din poeme, cum am 
avut-o şi o port poeziei şi creației eminesciene. Ea a însemnat 
flacăra arzândă din sufletul meu, indiferent că e vorba de medicul 
sau poetul din mine. 


Aş fi tare nedrept dacă aş reda totul doar din perspectiva relației 
dintre mine şi Eminescu, oricât de timpurie şi persistentă de- 
alungul vieții, şi nu aş aminti că pe această cărare suindă nu am 
fost nicio clipită singur, pretutindeni m'am întâlnit cu marele cult 
al poetului, fie că era vorba de părinţii, prietenii sau profesorii mei. 


Mihai Eminescu trăieşte împreună cu neamul său, reprezintă 
măreaţa lui spiritualitate, idealul cel mai înalt şi pur. El şi păstorul 
Mioriţei, El şi Meşterul Manole, El şi Patria străbună. 


Trăind astăzi la o sută de ani dela dispariția sa, într'o societate atât 
de depărtată de idealul însuflețit prin credinţele înaintaşilor noştri, 
lume plină de ură şi tăgadă, am putea zice că ei ne-au amăgit, ne- 
au îndreptat către oŢară a Făgăduinţii, nici unde existentă. 


Dar ar fi greşit să judecăm miop şi în lanţurile învinşilor. Câci 
ADEVÂRUL se găseşte de partea celor ce ne-au crescut şi au 
crezut în Eminescu, sfânt idealism românesc, de-a dreptul mioritic 
şi eminescian. Pe ei toţi, Poetul în fruntea lor, îi văd adunaţi la 
Cina de Taină carpato-dunăreană, la masa Tăcerii a neamului de 
mâine, liber şi fericit. 


Sunt sigur că viitorul îi va confirma pe Ei şi îi va dărâma pe 
iconoclaştii nouă contemporani. 


M. Eminescu, asemeni lui Dante, Cervantes, Shakespeare, se 
înscrie printre giganții omenirii, cei ce caută să-l lovească, apar atât 


de mărunți încât nu sunt în stare să urce nici prima din treptele care 
duc la Templul creaţiei sale. Sunt condamnaţi să n'aibe fericirea 
de-a cunoaşte unica poezie, izvorul ei veşnic viu le va rămâne de-a 
pururea străin. 


Strânşi astăzi, în Gând, lângă mormântul de sub teii cimitirului 
Belu din Bucureşti, la o sută de ani dela moarte să ne reculegem în 
Spiritul lui, uitându-i pe atâţia îmbulziți în jurul groapei sale, să ne 
mărturisim numai cu el întru învierea şi eternitatea poporului daco- 
roman, să ni-l conducă peste hăurile întunecate ale vremii, la 
lumina Damascului, El, geniu nemuritor, Luceafăr al poeziei, 
MIHAI EMINESCU ! 


Junie 1989 Ovidiu Vuia 


I 
BOALA LUI EMINESCU 


SUFERINTELE LUI EMINESCU 


ÎN STUDIUL DE FAŢĂ, mă voiu strădui să prezint o analiză 
obiectivă usupra bolii aceluia, care a fost şi este cel mai mare poet 
al nostru: Mihai Eminescu. Din evlavia ce o am pentru memoria 
marelui Eminescu, iubind şi trăind în inimă cu poezia sa, găsesc de 
datoria mea să dau curs paginilor ce urmează, servindu-mă în 
această temerară acţiune de toate armele ştiinţifice cu care m'a 
înzestrat viaţa. Mă voi trudi aşa dar să trec prin focul observaţiei 
ştiinţifice tot ceea ce ştim noi azi despre boala lui Eminescu şi cum 
o ştim. Astfel de studii au fost întotdeauna o preocupari a 
oamenilor de ştiinţă. Trec peste lucrările scrise sub diferite 
impulsiuni freudiene care încearcă să degradeze geniul cu 
reducerea sa la nivelul mediocrităţii. Dar sunt alte lucrări căror 
valoare întră în patrimonial ştinnţei cât şi al artei, cei ce vor să 


scrie despre viaţa artistului respectiv nu mai pot trece peste 
existenţa lor. M’aş putea referi printre atâtea exemple la viaţa lui 
van Gogh la care s'a stabilit azi, că tulburările psihice prezentate 
de artist în crize, erau declanşate de o leziuni dobândită la naştere a 
lobului temporal al creerului şi că ele deci reprezintă o epilepsie 
temporală. În spiritul ştiinţific al acestor lucrări aş vrea să-mi 
înscriu studiul de față. 


Deci ce ştim despre boala lui Eminescu? Trebuie să recunoaştem 
că asupra acestui subiect se vorbeşte destul de puţin, majoritatea 
cercetătorilor oprindu-se în pragul îmbolnăvirii poetului, pe rest 
aruncă un văl de tăcere, etichetând boala, ca o întunecare a minţii 
poetului sau ca o decadenţă, a sa. Ne-am fi declarat mulțumiți cu 
aceste comentarii, dacă n'ar fi fost alții ce pomenesc despre un 
sifilis pe care poetul l-ar fi contractat în timpul studenției sale dela 
Viena, acesta fiind şi diagnosticul unor medici de-atunci. Dar cu 
totul sentențios şi oficial, este acest lucru prezentat şi comentat de 
către G. Călinescu, în cartea sa “Viaţa lui Eminescu”, apărută în 
1967 şi în traducere germană. 


Scriind viaţa lui Eminescu, G. Călinescu pretinde că prezintă nu o 
viaţă romanţată ci o biografie ştiinţifică. În numele acestui spirit 
ştiinţific, cu care G. Călinescu consideră că analizează boala 
poetului, trebuie să arătăm dacă acesta corespunde întradevăr 
realităţii. Căci în fond avem în G. Călinescu pe unul din cel mai 
apreciat exeget al vieţii lui Eminescu deci opera lui o prezintă ca 
fundamentală în istoria “Ştiinţifică” a literaturii române. Se mai 
poate presupune că oricine va ceti cartea lui Călinescu, va fi 
obligat de tăria numelui, să creadă în afirmaţiile sale, asta cu atât 
mai mult cu cât de cele mai adese ori, cetitorul nu va avea nimic 
comun cu medicina. 


Dar să lăsăm pe Călinescu, să descrie boala lui Eminescu, aşa 
precum o vede dânsul. În acest sens vom cita câteva paragrafe mai 
semnificative din cartea sa, după care fără îndoială, va trebui să 
rămânem cu totul lămuriţi asupra bolii poetului. 


“Suferea (Eminescu) de o aprindere la încheietura genunchiului, 
ce-l stânjenea la mişcări. Dacă legăm acest accident de paralizia 
reumatică a mâinii drepte, de care cu un an înainte la Berlin, zicea 
că suferă, de boala suspectă dela Viena, de manifestațiunile 
morbide de aceeaşi natură ce-l vor cuprinde în curând şi care 
presupun o cauză mai vechie, ne vine să credem că unul din 
motivele inavuabile ce împiedecau dela o muncă statornică pe poet 
este infecția luetică, întâmplată în cursul acestor ani, poate chiar la 
Viena”. Acest paragraf este scris la p. 191 a cărții (Ed. Eminescu, 
1975), evenimentele având loc prin 1874-1875 deci la vârsta de 
24-25 de ani a poetului. În 1882, după Călinescu, Eminescu era 
“un om bolnav şi inapt funcțiuni căsătoriei, având în vedere 
mijloacele rudimentare de pe vremea aceea de combatere a 
infecţiei /uetica. “Între anii 1881-1883, lipsa lui Eminescu din 
publicaţiile literare se punea pe seama bolii care “înnainta în tropot” 
(p. 272)”. Primul atac al poetului este caracterizat astfel: “la 
început sub imperiul otrăvu din sânge (infecție luetică N.A.), 
Eminescu, delirând, se lasă în voia halucinațiilor minţii sale, care 
însă, precum vedem sunt o reîntoarcere pe drumul vechilor 
depreinderi morale şi intelectuale” (p. 287). Sau mai departe la 
pagina 301: “Abia ajuns la Botoşani, Eminescu fu din nou învăluit 
în ceţurile ce se ridicau din sângele lui infectat cu lues şi pe care 
mijloacele primitive de-a-tunci nu ajungeau să le stăpânească”. La 
p. 315 aflăm următoarele: “Dimineaţa, găsindu-l mort l-au dus la 
Spitalul Brâncovenesc pentru autopsie, unde, cântărindu-1-se 
creerul în stare de ramoliție se găsi că are 1400 gr. cam atât cât al 
lui Schiller”. Din paragrafele citate, deşi nu prea numeroase, reese 
cu claritate faptul că G. Călinescu consideră absolut cert că 
nebunia lui Eminescu este de origine luetică. 


Înainte de a purcede în analiza mai detaliată a faptelor, pentru a se 
cunoaşte despre ce anume vorbim, cred că este necesar de a descrie 
pe scurt, fazele clinice după care se desvoltă infecția luetică. Prima 
fază este cea a afectului primar, urmată de generalizarea infecției 
(faza II-a) prezentând erupții cutanate. De subliniat că bolnavul 


care va face mai târziu determinări nervoase, de obiceiu trece 
asimptomatic peste această fază. După un interval de câțiva ani, 
interval în care bolnavul se bucură de o stare de sănătate aparentă, 
urmează stadiul al treilea al infecției luetice, când boala se 
localizează pe un organ. În sistemul nervos central sifilisul terțiar, 
se caracterizează prin apariția meningitei luetice sau arteriei, cu 
producere de ramolismente în creier. 


Clinic această fază se evidențiază prin debut brusc (ictal) cu 
paralizii de nervi cranieni, paralizie pe jumătate de corp 
(hemiplegie), sau a picioarelor (paraplegie). Sindromul demențial 
(nebunia), ce poate fi prezent, este complect mascat de prezenţa 
fenomenelor organice pe care le-am descris. La un interval de 10- 
20 de ani dela primo-infecţia luetică, sărind obişnuit peste 
manifestaţiunile perioadei a I-a şi III-a, apar complicațiile tardive 
ale sifilisului cerebral, caracterizate fie prin leziuni meningo- 
encefalitice corespunzând paraliziei generale fie prin leziuni 
medulare dând tabesul. Dintre toate forme ale sifilisului cerebral 
singură paralizia generală poate să îmbrace tabloul clinic 
predominant psihotic pe care l-a prezentat Eminescu, aşa după cum 
este argumentat şi susținut în cartea sa, de G. Călinescu. 


Pentru a cântări la justa lor valoare faptele aşa după cum s'au 
desfăşurat, este nimerit să urmărim evoluția bolii lui Eminescu, în 
cele ce urmează. 


Se ştie că primul atac al bolii lui Eminescu a avut loc în anul 1883, 
în Iulie, când după o internare în sanatoriul doctorului Şuţu, din 
strada Plantelor din Bucureşti, în luna Noembrie, prin sprijinul lui 
Titu Maiorescu, este trimis la Viena, unde este internat în 
sanatoriul din Ober-D5bling, condus de doctorii Leidesdorf şi 
Obersteiner. Motivul internării aici, a lui Eminescu, este şi de ordin 
sentimental: La Ober-Dobling şi-a trăit ultimii ani şi a murit Lenau 
(1850), pentru el Eminescu avea un cult deosebit. 


Care a fost diagnosticul pus de doctorii vienezi, nebuniei lui 
Eminescu, nu putem şti azi cu siguranţă. Am dus o serie de 


investigații în sensul de a găsi la Viena foaia de oberservaţie a lui 
Eminescu pe timpul internării sale la Ober-Dobling, sau măcar a 
unui registru, să cuprindă diagnosticul respectiv. Toate încercările 
mele s'au soldat cu un rezultat negativ, arhiva spitalului-sanatoriu 
din Ober-Dobling fund distrusă în timpul primului răsboi mondial. 
În Wiener-Kronik, este menţionat internarea lui dela 2 Nov. 1883 
la 26 Febr. 1884 — ceea ce de altfel ştiam — fără să se facă nicio 
mențiune la diagnosticul bolii poetului. Dar în momentul de față nu 
diagnosticul medicilor vienezi este de primă importanță. Să 
prespunem că aceştia au susținut diagnosticul de psihoză luetică, 
având în vedere că amândoi - e vorba de Leidesdorf şi Obersteiner 
— erau, cum s'a spus, specialişti în sifilisul nervos. Intenţia noastră 
acuma, este să pătrundem în atmosfera de lucru a medicinii anului 
1883, aceeaşi, la Viena pe acele vremuri, una din cele mai 
strălucite pe plan european. 


Leidesdorf, era de fapt conducătorul sanatoriului, fiind mai în 
vârstă şi fiind deja profesor de psihiatrie. Obersteiner, viitorul lui 
ginere, era specializat în problemele de neurologie, tabesul 
constituind obiectul de bază al investigaţiilor sale. Amândoi au 
rămas înscrişi în istoria medicinii, în primul rând Obersteiner; 
acesta în bună parte cu banii ce i-a câştigat în sanatoriul său 
particular, a putut mai târziu să înfiinţeze un Institut de neurologie, 
care de altfel astăzi la Viena îi poartă numele. 


Luesul pe vremea aceea era o boală la modă, diagnosticată cu 
multă uşurintă şi aceasta numai pe baza examenului clinic. Este 
demn de amintit că examenul lichidului cefalorachidian nu era încă 
aplicat. Primele puncţii lombare sunt executate în 1882, de H. 
Quincke, pe animal, în clinică această metodă de explorare nu s'a 
introdus decât în jurul anului 1900. Tot în acest an datorită lui 
Sicard se aplică cito — diagnosticul lchidian. Să nu uităm că în 
istoricul puncției suboccipitale psihiatrul român Obreja, ocupă un 
loc de cinsti. Abia în 1906 Wassermann realizând o modificare a 
metodei lui Bordet, o face aplicabilă în sero — diagnosticul 
sifilisului, devenind mai apoi fundamentală pentru descoperirea 


clinică a acestei afecțiuni. Deci iată că metode atât de necesare 
pentru diagnosticul sigur de sifilis, nu existau pe vremea lui 
Eminescu. Singurul criteriu de diagnostic rămânea, după cum am 
mai spus-o, tabloul clinic al bolnavului. La aceasta trebuie să mai 
adăogăm că ceea ce se diagnostica pe timpul lui Eminescu drept 
paralizie generală, cuprindea o sferă mult mai largă de afecțiuni, 
diferite de ce înţelegem noi azi prin sifilis şi asta explicat nu în cel 
din urmă de realitatea că spirochete palhdă, agentul infecțios al 
luesului, fusese descoperit ulterior şi anume, în 1904, de Schaudin 
şi Hoffmann, în sistemul nervos al paraliticilor evidențiat în 1913 
de japonezul Noguchi. Este interesant să urmărim în acest sens 
prelegerea lui Obersteiner asupra tabesului din 1893, la Congresul 
de neurologie dela Moscova, deci la patru ani dela moartea lui 
Eminescu. Am avut ocazia să citesc această lucrare în rezumat, pe 
când adunam material pentru cartea asupra vieţii şi operei lui Gh. 
Marinescu, scrisă de mine cu multă tragere de inimă, apare până la 
urmă în editura Meridiane din Bucureşti în 1970 sub numele unui 
alt autor. Secţia de neurologie unde îşi prezenta Obersteiner 
comunicarea, era prezidată de savantul român. 


În lucrarea respectivă Obersteiner, printre factorii etiologici ai 
tabesului aminteşte şi infecția blenoragica (!). Acelaşi lucru era 
valabil şi pentru celelalte forme ale sifilisului cerebral, sub 
denumirea de paralizie generală încadrându-se mai toate psihozele. 
Nu întâmplător Kraepelin izolează schizofrenia de tabloul 
paraliziei generale abia după introducerea în clinică a analizelor 
specifice de laborator pentru lues. 


Sifilisul cerebral netratat, aşa cum se presupune că l-ar fi avut 
Eminescu are la bază o meningo-encefalită cronică, ce produce o 
desturcţie progresivă a creerului, caracterizată clinic prin 
destrămarea funcţiilor elementare psihice, bolnavul prezintă o 
desorientare în timp şi spațiu, tulburări grave de memorie, cu 
ignorarea totală a bolii, simptomele odată apărute fiind ireversibile. 
Evoluţia medie a bolii este de 3 la 4 ani. Psihozele fără substrat 
anatomic de tipul schizofreniei, se caracterizează prin alternarea 


unei singure funcțiuni psihice, afectivitatea de exemplu, sau prin 
tulburări particulare ale cunoaşterii, prin care se ajunge la o 
dedublare a eului, cu păstrarea însă a funcțiilor psihice elementare 
toate simptomele oricât ar fi de grave pot să cunoască o revenire 
spectaculoasă, în termeni medicali, să aibe o evoluţie cu remisiuni. 


Sifilisul cerebral de tipul paraliziei generale odată instalat nu mai 
permite niciun act creator, personaliatea individului fiind complet 
desintegrată, producțiile sale se desfăşoară în limite sterile şi pueril 
de absurde. Maupassant cu nuvela sa Horlă este dat ca exemplu 
creator, posibil dar cu totul excepţional, întâmplat în cursul 
debutului bolii pe care de fapt autorul îl descrie în nuvela 
respectivă. 


Deci plecând dela aceste date, ca trebui să analizăm cu toată atenția 
tabloul clinic al bolii lui Eminescu, pe baza a ce ne-a rămas dela 
contemporanii săi, cât şi a celor prezentate în cartea lui G. 
Călinescu. 


Dintre mărturiile contemporanilor, cei ce l-au cunoscut 
îndeaproape şi înainte de boală, se înscriu în primul rând cele ale 
lui Vlahuţă povesteşte o întâmplare curioasă cu Eminescu, 
întâmplare care pentru prima oară i-a dat de gândit. Într”o seară 
apucându-i ploaia, Vlahuţă locuind la Hotel Metropol, îl invită pe 
Eminescu la el. După o lungă discuţie, pe la miezul noptii, 
Eminescu se hotăreşte să plece acasă, necedând insistențelor lui 
Vlahuţă, să înnopteze la hotel. Rămânând singur, după o bucată de 
timp, Vlahuţă tocmai se pregătea de culcare, când, poetul revine, 
ud leoarcă, luându-și floarea uitată pe masa prietenului său. Slavici 
ne relatează, cum odată, Eminescu era gata să-şi dea ghetele unui 
cerşetor descult sau insista asupra faptului că lui Eminescu îi 
plăcea să umble cu galoşi, în plină vată. Toate aceste fapte pot 
constitui eventual curiozități, legate de un spirit deosebit, dar cred 
că nici cel mai exigent psihiatru n'ar avea curajul să le eticheteze, 
drept acte de demenţă. Nenumărate astfel de bizarerii am putea 
găsi în viaţa de fiecare zi a poetului şi încă mult timp înainte de 


îmbolnăvirea sa. Cu totul deosebită ne apare în acest sens, tendinţa 
lui Eminescu — tânăr, abia ieşit din adolescenţă — spre vagabondaj, 
ajungând cu această ocazie la o ruinare jalnică a aspectului său 
exterior, după cum îl descrie N. Densuşianu în întâlnirea lor sa 
Sibiu. 

Avem o serie de mărturii cu totul deosebite despre boala lui 
Eminescu, odată declanşată. Voi insista asupra celor mai 
semnificative. Atât Maiorescu căt şi Slavici, vizitându-l pe 
Eminescu la sanatoriul Şuţu, cu ocazia primului acces, îl găsesc 
într'o stare delirantă, ultimul zice că poetul recita cu mult avânt fel 
de fel de poezii, mai ales părți din Iliada. După reîntoarcerea sa din 
Italia în primăvara anului 1884, cei din jurul său sunt total de 
accord că poetul este aproape restabilit. A. Chibici-Rîvneanu, 
prietenul lui Eminescu, însoțitorul său în Italia, scrie profesorului 
Burilă, membru în Comiteul pentru strângerea fondului necesar 

că amicul nostru s'a îndreptat complet, mai este puţin deprimat, 
îngrijat fiind de viitorul ce-l aşteaptă dar şi această descurajare o să 
piară cu timpu”. În Iulie 1884 Vlahuţă il întâlneşte la Iaşi cu 
această ocazie dându-ne câteva informaţii de o deosebită valoare: 
“După doi ani l-am văzut la laşi. Era de o tristeţe şi de o 
melancolie sfâşietoare, bland ca şi înainte, dar silnic la vorbă, 
vecinic dus pe gânduri şi lipsit de orice voință. Avea deplină 
aducere aminte a lucrurilor şi a tuturor întâmplărilor din urmă. 
Mă întreba cu interes de cunoscuțţii lui din Bucureşti şi arăta o 
nespusă milă pentru cei săraci. Apoi, iar, ca şi cum şi-ar fi adus 
aminte de o nenorocire mare, se cufundă în gânduri şi nu mai 
spunea nimic câte o jumătate de ceas ... Avea convingerea 
puternică, că e pierdut, că pentru el nu mai e de trăit şi că într'o zi 
are să moară de foame. Ideea că n'are cu ce trăi îl chinuia zi şi 
noapte. De multe ori mi-a spus blând, încet, cu un glas ce părea că 
vine dintr'o altă lume: “ Tare-aş vrea s'adorm odată şi să nu mă mai 
deştept”. Într”o altă scrisoare Vlahuţă arată că “Eminescu care are 
memoria întreagă dar este fără voinţă, are nelinişte în privinţa 


existenţei sale, avariţie de bani”. 


Slavici ne descrie un acelaşi Eminescu, în amintirile sale: “După 
ce-a stat câtva timp într'o casă de sănătate din Viena, unde mai ales 
în urma unei abstinenţe stăruitoare şi-a venit în fire, a petrecut 
câteva săptămâni cu prietenul nostru Chibici-Rîvneanu la Florenţa 
apoi s'a întors om cu mintea limpede şi cu deosebire chibzuit. Ne 
spunea că numai în urma lipsei de cumpătare s'a îmbolnăvit şi era 
încredinţat că nare decât să se ferească de excese pentru ca să-şi 
păstreze sănătatea. Nu i-a intrat lui în minte gândul că mizeria, 
amărăciunile ori emoţiunile vii pot să tulbure mintea unui om 
trupeşte sănătos”. Sai mai departe: “Acum era sătul de viaţă, 
pesimist în adevăratul înţeles al cuvântului, ceea ce nu a fost până 
în ziua când a scris poezia Dela Nistru pân'la Tisa. Nu numai după 
întoarcerea lui din Italia, ci şi mai înainte de a fi izbucnit boala lui, 
el mi se plângea că nu mai are niciun rost în lumea aceasta şi că 
este îngrozitor gândul de a fi o sarcină pentru puţinii oameni care-l 
iubesc”. La aceasta aş mai adăoga că în Brockhaus-ul din anul 
1886, unde se presupune că Titu Maiorescu a dat descrierea lui 
Eminescu, se scrie că poetul a părăsit spitalul lui Leidesdorf, în 
1884, aproape vindecat, de-acum o părere ficială împărtăşită nu 
numai de prietenii lui Eminescu, ci şi de celebrii săi doctori 
vienez. 


Extrem de importante pentru noi, apar amintirile lui Vlăhuţă, care 
l-a văzut pe Eminescu la Sanatoriul Şuţu, cu câteva luni înainte de 
moartea poetului, deci prin Martie 1889: “M'a cunoscut şi i-a părut 
bine când ma văzut. Îmbrăcat într'un palton lung şi târînd în 
picioare nişte galoşi mari de gumilastică, se plimba prin odaie, cu 
mâinile la spate. M'a întrebat de prieteni, căinindu-i şi vorbind de 
ei cu milă, ca de nişte oameni pierduţi sau foarte nenorociți. Arăta 
pentru unele lucruri de nimic un interes şi o mirare exagerată. 
Privirea-i era dusă, obrajii palizi şi căzuţi, glasul tărăgănat şi 
somnoros. Avea aerul unui om ostenit din cale afară. Îmi spune cu 
un ton important despre un plan al lui de reorganizare socială, la 
care se gândeşte demult, o lucrare colosală, care-l munceşte şi îi dă 


nopţi de insomnie şi dureri de cap ucigaşe. Adusei vorba de poezii. 
Atunci, cu o bucurie de creator, copilăreşte arătată, scoase din 
buzunarul paltonului un petic de hârtie şi aşezându-se pe scaun 
începu să citească, un şir lung de strofe, de o sonoritate şi de un 
efect ritmic fermecător. Rostirea lor il încălzea şi ochii şi glasul I 
se înviorau. Pe acel petic de hârtie nu erau scrise decât doua vorbe: 
gloriosul voevod. El improviza”. lată un tablou cât se poate de 
grăitor, în el îl găsim pe Eminescu, după 6 ani de boală, prezentând 
aceleaşi simptome ca şi la început, dominate de tulburări de 
afectivitate, păstrându-şi însă memoria intactă şi capacitatea de a 
improviza versuri. Vlahuţă nu aminteşte niciun act de incoherențţă, 
niciun gol în memoria poetului şi asta după o evoluţie de şase ani 
de psihoză sifilitică netratată, căci după cum se ştie sifilisul nervos 
pe vremea lui Eminescu nu cunoştea niciun tratament eficace. 


La toate acestea am adăoga şi cele descrise de Călinescu în 
legătură cu boala lui Eminescu. În rezumat se poate spune că între 
crizele sale, poetul, în contact cu cei din jur a rămas aşa precum l-a 
descris Vlahuţă. În scrisorile sale Eminescu, în tot timpul bolii se 
prezenta complet stăpân pe arta scrisului epistolar, negăsindu-se 
nicio urmă de încongruență, oboseală sau ezitare datorită unei 
tulburări de scris sau de memorie. În corespondenţa sa, Eminescu 
se arată având o deosebită aducere aminte de tot şi de toate, 
rândurile sale fiind de o luciditate uimitoare cum se poate vedea 
din următoarea scrisoare adresată lui Vlahuţă: “Dragă Vlahuţă. Nu 
to pot încredința îndestul cât de odioasă e pentru mine această 
specie de cerşetorie deghizată sub titlul de subscripţie publică, 
recompensă națională, etc. E drept că n'am bani, dar aceasta e 
departe de a fi un motiv pentru a întinde talgerul în public. Te rog 
dar să desistezi cu desăvârşire dela planul tău, oricât de bine 
intenționat ar fi, de a face pentru mine apel la public. Mai sunt 
destule alte mijloace onorabile, pentru a-mi veni în ajutor, iar cel 
propus de voi e desigur cel din urmă plan la care aş avea vreodată 
recurs”. Scrisoarea respectivă e datată cu Ianuarie 26, 1887, deci în 
al patrulea an de boală al poetului. 


Interesant e faptul că în cei şase ani de suferinţă ă, poetul a avut şi 
perioade de luciditate, ele i-au şi permis o oarecare activitate 
creatoare. Se ştie că în timpul boalei sale, poetul a trimis pentru 
Convorbiri literare poezia “Dece nu-mi vii”, tot în acest timp A.C. 
Cuza făcându-i o vizită la Botoşani, unde Eminescu trăia cu sora sa 
Harieta, găseşte în camera poetului, pe o hârtie mototolită aruncată 
pe jos, textul poeziei Kamadeva. De notat că însuşi Călinescu, 
semnalează că din 1887, poetul este limpezit la cap şi începe să 
scrie. După cum reese din studiile lui Murăraşu, în anii 1888 şi 
începutul lui 1889 (Ianuarie), Eminescu publică o serie de articole 
de fond, în revistele Fântâna Blanduziei şi România liberă, 
preocupările sale politice rămânând aceleaşi ca înainte de boală, iar 
în ce ne interesează, pline de luciditate şi clar viziunea unui creer 
cu forţele creatoare restabilite. 


În 1884, după cum se ştie, Eminescu activează pe postul de sub- 
bibliotecar al Universităţii din Iaşi, post ocupat anterior de A. 
Philippide. În iarna lui 1885, îşi fracturează un picior, acesta se 
vindecă relative repede, ceea ce la un sifilis atât de avansat precum 
il descrie G. Călinescu ar fi aproape o minune, sângele infectat nu 
permite o vindecare decât cu mari complicaţii. Lucrurile nu pot fi 
explicate decât prin faptul că Eminescu în fond n'avea sângele atât 
de infectat precum se consideră. Pe la sfârşitul lui 1888, Eminescu, 
reuşeşte să traducă o piesă de teatru de Augier, Lais, dându-ne o 
mărturie clară asupra învierii puterilor sale spirituale. În faţa 
acestor realităţi, trebuie să admitem că Eminescu prezenta o 
perfectă memorie a lucrurilor şi chiar o exaltare a sa, chiar dacă nu 
vom contrazice părerile criticilor când susțin că, în această 
perioadă creaţia poetului reprezintă o reproducere din memorie a o 
serie de poezii compuse înainte, pe când poetul era sănătos. Din 
punctul nostru de vedere, putem afirma cu certitudine, că toată 
activitatea lui Eminescu, de după 1883 până la moarte, nu putea fi 
dusă de un bolnav al cărui creer se presupune a fi atacat de o boală 
organică şi caracterizată încă prin pierderea progresivă de scoarță 
cenușie şi odată cu ea a întregului bagaj intelectual. 


Şi-apoi nimeni nu poate contrazice pe Vlahuţă, că în anul 1889, 
Eminescu improviza versuri ca: 


Atâta foc, atâra aur 
Și-atâtea lucruri sfinte 
Peste”ntunerecul vieții 

Ai revărsat părinte. 


Analiza atentă a bolii lui Eminescu ne arată intactă funcția 
cerebrală a memoriei, primordial şi grav alterată în orice formă de 
demență, nebunie de origine luetică. Cum am mai spus-o sifilisul 
nervos dând leziuni anatomice ale creerului prezintă pe lângă 
tulburări psihice, tulburări neurologice. Uneori aceste semne ca 
inegalitatea pupilară (semnul lui Argyll-Robertson) poate fi 
constatat numai de medici, deşi lui Maupassant inegalitatea 
pupilară i-a dat mari tulburări subiective, dar sunt alte semne ce 
sunt sesizate imediat şi de cei din Jur ca: Paralizii de diverse tipuri, 
greutate în vorbire şi scris, tulburări ce n'au fost observate de 
niciunul din contemporanii săi, ceea ce ar fi aproape de necrezut la 
un bolnav suferind de şase ani de un sifilis al creerului netratat. 
Toate acestea arată cu toată certitudinea că Eminescu n'a avut un 
sindrom demenţial caractristic sifilisului cerebral. Socotim c'a 
venit vremea — fapt pe care cred am reuşit să-l demonstrez — să 
recunoaştem că n'avem niciun motiv să atribuim marelui poet 
român o boală de care el n'a suferit. Ca şi pentru Beethoven, 
considerat şi el un timp sifilitic, cu totul neîntemeiat, trebue să 
aruncăm această ipoteză în ce-l priveşte şi pe Eminescu în lumea 
fantasticului, unde îi este de altfel locul. 


Eminescu a avut o nebunie (psihoză), caracterizată printr”o 
disfunctie, nu desintegrare a facultăților sale psihice corespunzând 
tabloului tipic psihozelor endogene fără substrat organic de tipul 
melancoliei sau schizofreniei cu elemente depresive. Încadrarea 
precisă nosologică a bolii lui Eminescu depăşeşte obiectivul 


lucrării noastre. Epuizarea puterii creatoare, la un artist suferind de 
o psihoză endogenă, se datorează unei sciziuni între funcțiile sale 
psihice normale, cu o rupere relativă faţă de parametrii realității 
din jur. Exemplul cel mai elocvent în acest sens este Hyperionul 
poeziei germane, Hoelderlin, acesta se îmbolnăvește la 37 de ani şi 
trăieşte nebun până la adânci bătrâneți dar nu încetează să fie şi 
poct. 


Este interesant însă, că şi alți bolnavi psihice, schizofreniei în 
deosebi, sunt capabili de a săvârşi un act de creaţie, pe care îl 
execută însă, după legile noului or eu, cu totul altele decât cele ale 
lumii înconjurătoare. Și fiindcă arta modernă, în cea mai mare 
parte, reprezintă o astfel de creație ruptă de orice legi exterioare, 
nu întâmplător s'a purces azi la o reconsiderare a artei 
schizofrenicilor, mai ales în pictură, ajungându-se la concluzia că 
mulți pictori schizofrenici au realizat nu producții patologice, 
demne de a fi păstrate în azilele de alienaţi ci adevărate opere de 
artă, al căror loc ar fi deci în muzee, şi pomenirea lor, în manualele 
de istoria artelor. 


Chiar dacă nu acceptăm — şi cred pe bună dreptate -, respectivul 
punct de vedere, pornind dela aceste premize, la analiza creației lui 
Eminescu din timpul bolii sale, vom putea trage câteva concluzii 
mai mult decât interesante. Citind unele pagini scrise de Eminescu 
după îmbolnăvirea sa, vedem că tot ce scrie, are o logică interioară 
a lucrurilor, cele mai multe momente în legătură cu trăirile sale 
anterioare, azi desigur în alt mod reluate, dar niciodată disolvate în 
absurdul demenţei paralitice. Să cităm: “Am să-mi prefac viaţa în 
nimic şi sângele în vin de Drăgăşani. Să mor ... Şi-apoi cu vinul să 
mă vindec. Ce mare om e Kant”. Sau: “Dacă progresul ar fi infinit 
şi nu numai o repartiție după timpuri, Homer ar fi trebuit să fie un 
măgar iar Macedonski un geniu şi tocmai contrariul e adevărat, 
regres — progress + “. De remarcat că cei ce-au avut şi au fericitul 
privilegiul de a putea intra în laboratorul de creație oferit de 
manuscrisele lui Eminescu, au semnalate predilecţia poetului de a- 
şi arunca ideile fără nicio logică pe hârtie, de mult ori gândurile şi 


ideile sale sunt întocmite prin semne şi formule matematice. Dacă 
mai adăogăm la aceasta că poetul declamă din Homer, Horaţiu şi 
Vergiliu va trebui să admitem că în timpul îmbolnăvirii judecata 
poetului atunci când era rătăcită — şi asta nu se întâmpla 
întotdeauna — îşi pierdea conturul ei exterior, lua un alt drum, nu cu 
totul lipsit de un conţinut şi de o logică proprie. Eminescu şi-a 
definit mai bine ca oricine viitoarea sa nebunie în versurile: 


Unde-s şirurile clare, din viață-mi săle cânt 
Ah! Organele-s sfarâmate şi maestrul e nebun. 


Ar mai fi de discutat în cele următoare, încă două fapte pe care G. 
Călinescu le aduce în favoarea originii luetice a bolii lui Eminescu. 


În primul rând ulcerele, prezentate de Eminescu la picioare, 
semnalate de Slavici şi pomenite şi de Eminescu deseori în 
corespondenţa sa, chiar şi după îmbolnăvire. Cunoscând firea 
pedantă a lui Slavici cât şi oroarea lui de boală, el însuşi mergând 
până la Viena, pentru a-şi trata o gastrită, nu ar fi exclus că el, 
involuntar desigur, să fi exagerat aspectul acestor ulcere. În orice 
caz doctorul Kremnitz consultându-l pe Eminescu, nu le considera 
prea periculoase, îi recomandă o cură balneară pe care după ce 
poetul o urmează, ulcerele se închid, fără prea mari dificultăți. G. 
Călinescu le etichetează de natură sifihtică, amintind la pag. 304, 
că în 1887 la trei ani dela isbucnirea aşa zisului sifilis cerebral, 
ulcerele apar din nou, “sângele său erupea pretutindeni pe corp”. 
Ne este greu, ca din punct de vedere ştiinţific să acceptăm originea 
luetică a acestor ulcere. În primul rând erupția sifilitică face parte 
din faza secundară a bolii , legea biologică bazată pe imunitatea 
organismului nu mai permite revenirea la o fază anterioară atunci 
când bolnavul suferă de o manifestare terțiară sau quaternară a 
sifilisului. Acest lucru este posibil numai la un bolnav vindecat de 
sifilis cu reluarea ciclului dela început, astfel că în cazul lui 
Eminescu, sigur, n'ar fi fost posibil. Pe de altă parte, ulcerele 
sifilitice, de natură gomoasă, evoluiază torpid, cu cicatrici 
mutilante (cheloide) nevindecându-se după o simplă cură balneară, 


cum s'a întâmplat cu Eminescu. Totodată se ştie că în general 
sifilisul cerebral se însoţeşte foarte rar de leziuni cutanate, ceea ce 
a determinat pe Levaditi, compatriotul nostru, să susțină că de fapt 
există doua feluri de spirochete: una neurotropă şi alta dermotropă. 
Chiar dacă teoria lui Levaditi n'a fost în această formă acceptată 
(Sezari), faptul clinic în sine nu poate fi contestat. 


Cred că natura ulcerelor lui Eminescu trebuie căutată în altă parte 
şi nu în originea lor luetică. Eminescu a fost bolnav la Viena, dar 
nu de sifilis ci de gălbinare şi de aprindere de mate, boală tratată de 
colegii săi în medicină, cum reese chiar dintr”o scrisoare a lui 
Eminescu. La această boală secretă se referă poetul, cu totul pe 
drept, când la un an îi apare o artrită a genunchiului, suferind şi de 
o durere reumatică a braţului, simptome ce nu au nimic de a face 
cu o boală luetică, precum cu toată tăria ţine să le prezinte G. 
Călinescu. Ulterior, Eminescu se plânge frecvent de friguri 
(frisoane), febră, şi ulcerele i se exarcebează. Toate acestea ne 
determină să credem că Eminescu a contractat la Viena o boală 
infecțioasă, probabil de origine reumatică, afecțiune ulterior 
cronicizată. Această boală ar explica şi inima tumefiată a lui 
Eminescu printr'o endocardită, mai mult decât prin marile sale 
bătăi cum susţine foarte poetic Călinescu, dar complet nefondată 
ştiinţific. 


În lumina acestor date, ulcerele lui Eminescu ar fi fost de tipul 
eritemului nodos reumatic aceste ulcere cutanate şi ani se bucură 
de acțiunea binefăcătoare a unei cure balneare, dar nu e cazul cu 
ulcerele sifilitce chiar dacă e vorba de băile nemţeşti dela Halle, 
unde a fost trimis într'o vară Eminescu, întorcându-se vindecat. 


Şi acum ajungem de fapt la cheia problemei şi anume la autopsia 
lui Eminescu. Aceasta ar fi fost atât de importantă, pe vremea când 
constituia unicul mijloc sigur, de diagnostic al sifilisului cerebral, 
încât ar fi trebuit de fapt să ne ocupăm întâi, de ea. N'am făcut-o 
însă fiindcă în realitate ce prezintă Călinescu este foarte puţin 
pentru a accepta că lui Eminescu 1 s'a făcut după moarte ceea ce se 


chiamă, ştiinţific, o autopsie. G. Călinescu dă câteva date de 
autopsie — zice-se că s'a executat — din ziarele vremii şi nu cum ar 
fi fost cazul de pe un protocol de autopsie, semnat de un medic. 
Suntem în drept să credem că eventual o inspecţie a creerului lui 
Eminescu a fost făcută de dr. Şuţu, psihiatru şi deci fără exerienţa 
competentă în anatomia patologică a unui patolog. Rămâne pentru 
noi o enigmă de ce această autopsie, dacă a fost executată, n'a fost 
condusă de profesorul Babeş, singurul anatomopatolog al ţării, la 
acea dată cu pregătire ştiinţifică, să aibe şi să studieze creerul lui 
Eminescu. Știind că prin luna Iunie 1889, pleca tânărul Marinescu 
la Paris cu o recomandaţie pentru Charcot, semnată de Babeş, se 
poate deduce cu siguranță, că la 15 Iunie data morții lui Eminescu, 
profesorul Babeş era în Bucureşti. 


Ţin să amintesc, că 60 de ani înainte de moartea lui Eminescu, la 
27 Martie 1827, Beethoven moare la Viena. Marelui compozitor 
german 1 se execută autopsia, în urma căreia rămâne un protocol, 
semnat de doi medici, acest act stă la îndemâna oricui pentru a fi 
consultat, chiar şi în zilele noastre. Fără să fiu de acord cu 
tulburarea liniştii de veci a celor dispăruți dintre noi, amintesc că în 
anul 1865 s'a săvârşit exhumarea lui Beethoven, cu scopul 
ştiinţific de a i se studia craniul şi oasele stâncii temporale, unde se 
găseşte aşezat organul auzului. Din toate aceste motive nu putem 
decât să deplângem, tot ce 1 s'a întâmplat lui Eminescu, în 1889. 


Deci, revenind la autopsia lui Eminescu, trebuie să ne mulţumin cu 
cât au scris ziarele despre această autopsie, din punct de vedere 
ştiinţific, foarte puţin. Afirm asta, cu toate că dacă ar fi să dăm 
crezanie celor scrise şi să le luăm ad literam, atunci ar trebuia să 
conchidem definitiv, creerul lui Eminescu n'a prezentat semnele 
morfologice ale unui sifilis cerebral. 


În caz de sifilis cerebral netratat, cu o evoluţie de 6 ani, 
anatomopatologic, se desvoltă o îngroşare a meiningelor, aderentă 
de creer mai ales în regiunea lobilor frontali. De cele mai multe ori 
meningele nu poate fi separat de creer decât prin ruperea straturilor 


superficiale corticale. Aceste modificări sunt atât de evidente şi 
constante, încât dacă ar fi existat ar fi trebuit să fie semnalate şi de 
ochii cei mai nespecialişti, cum se presupune a fi fost cei ai 
psihiatrului Şuţu. Deci nefiind descrise, este mai mult ca sigur că 
aceste leziuni n'au fost prezente. Creerul în sifilisul cerebral cu 
evoluţie cronică (6 ani), apare atrofic, cu scăderea sa în greutate. 
1400 de grame cât se presupune, că ar fi avut creerul lui Eminescu, 
corespunde greutăţii unui creer normal (1399 după Braunmihl). 
De altfel remarca făcută că el cântărea cât creerul lui Schiller, este 
edificatoare, având în vedere că poetul german a murit de o 
afecțiune pulmonară, deci cu un creer normal. În ce priveşte starea 
de ramoliție a creerului lui Eminescu este sigur o interpretare falsă, 
creerul normal, nefixat, scos proaspăt din cutia craniană, este de 
regulă de consistență moale. Creerul sifilitic cronic este dur la 
palpare. 


În concluzie, pe baza acestor date, se poate afirma că psihoza lui 
Eminescu, s'a desvoltat într”un creer de aspect normal morfologic, 
caracteristic psihozelor endogene, psihoze ce nu oferă un substrat 
anatomic deosebit. Iată deci că nu numai tabloul clinic al bolii lui 
Eminescu, dar şi aspectul anatomic al creerului său, presupus a fi 
fost văzut de doctorul Şuţu, la Spitalul Brâncovenesc, infirmă fără 
îndoială, aşa cum este descris, un sifilis cerebral. 


Rămâne în continuarea nerezolvată cauza morţii lui Eminescu. Se 
ştie că au existat păreri foarte oficiale — şi nu numai a surorii lui 
Eminescu, Harieta — care au susținut că Eminescu a murit în urma 
unei lovituri de piatră la cap, primită dela un pacient, Petrache 
Poenaru. Şi în această problemă Călinescu, se pronunţă cu toată 
tăria, susținând că lovitura lui Petre Poenaru a fost cu totul lipsită 
de împortanță. De sigur asupra acestor realități, în starea în care ne 
găsim, complet lipsiţi de o documentare obiectivă, nu ne putem 
pronunța. 


Tot G. Călinescu, într'un articol scris de el în Contemporanul, cu 
câteva luni înainte de moartea sa, afirmă că Eminescu, aşa cum 


reese din actul său de autopsie (sic !), s'a stins din viaţă în urma 
unui anevrism aortic rupt, de sigur tot de origine sifilitică. Şi 
informaţia aceasta referindu-se la un act de autopsie pe care nu-l 
cunoaşte decât dânsul, o putem accepta cu foarte multe reserve. 
Relevăm faptul că un anevrism aortic sifilitic netratat, putea să 
ajungă la dimensiuni enorme, acest tablou azi cu totul neobişnuit, 
figurează numai în tratatele clasice de medicină internă, dar, 
excepțional, sacul anevrismal sifilitice se şi rupe. Pe de altă parte 
bombarea lui în faţa coșului pieptului (stern) n'ar fi rămas 
neobservată, în primul rând de Eminescu însuşi, cât era el 
preocupat de boală, după cum ştim că se plângea şi de ulcerele 
sale. 


Problema autopsiei lui Eminescu, apare redată într'un mod atât de 
fantezist, încât, rămâne o datorie de onoare a urmaşilor lui G. 
Călinescu, a acelora care nu numai că l-au ajutat să-şi publice 
cartea, dar au în mâinile los şi documentele ţării, să apară în public 
cu actul de autopsie al marelui poet Mihai Eminescu. 


Fie aici locul să mai adaog câteva idei în legătură cu boala 
poetului. Studiile de azi asupra psihozelor endogene, arată de 
multe ori caracterul lor familiar, în ele nu atât tabloul clinic este 
identic, ci se transmite ereditar mai ales o predispoziţie a 
membrilor aceleaşi familii de a prezenta tulburări psihice. Şi 
această ereditate încărcată, era prezentă în famila poetului, el 
insuşi îi dă o poetică definiție în celebrele versuri: 


Căci te iubeam cu ochii păgâni 
Şi plini de suferinți 
Ce mi-i lăsară din bătrâni 
Părinții din părinți. 
Mitul unui sifilis congenital în famila lui Eminescu s'a spulberat 
de mult, aşa precum se va spulbera şi cel al unuia câştigat. 


Membrii familiei lui Eminescu au fost de sigur prigoniți de harpiile 
lacome ale bolii, stigmatizaţi de tuberculoază pe de o parte şi de 
predispoziţie spre tulburări psihice pe de o altă parte. Încă 
neelucidată apare paraplegia Harietei, sigur de natură sechelară. 


Harieta moare la puţin timp după Eminescu, cu semne de 
tuberculoză pulmonară. Dintre frații lui Eminescu Şerban moare la 
Berlin suferind de tuberculoză şi de grave tulburări psihice. Alți 
doi frați, Iorgu şi Nicolaie se sinucid, al doilea îi provoacă griji 
poetului, puţin înainte de îmbolnăvire, tatăl său rugându-l cu toată 
disparea să-l înterneze pe Nicolaie in sanatoriul lui Şuţu, lucru ce-l 
aflăm în toată autenticitatea lui, din amintirile lui Slavici. O soră a 
lui Eminescu, Aglaia, căsătorită Drogli, prezintă şi ea tulburări 
psihice, fapt ce-l îngrijora pe poet, cum aflăm tot dela Slavici. De 
notat că fiul acestei doamne Drogli, Gheorghe, deci nepot deal lui 
Eminescu, a suferit şi el de o psihoză etichetată drept paranoia. În 
opoziţie cu frații săi, Matei, cel mai mic dintre ei se remarcă prin 
longevitate şi deci se presupune şi prin sănătate, istoria amintindu-l 
pentru aventurile sale nu prea cinstite de a comercializa ca pe un 
monopol propriu, opera lui Mihai Eminescu, după ce, atunci când 
poetul îşi trăia ultimele zile în sanatoriul Şuţu, Matei uitase şi de 
cele mai elementare datorii față de fratele său bolnav. 


Scurtul pedigreu familiar pe care l-am prezentat demonstrează în 
mod negreşit că în familia lui Eminescu a existat o predispoziție 
spre tulburări psihice şi că deci la poet psihoza a apărut pe un teren 
modificat endogen şi nu ca urmare a unei infecții, câştigate, 
luetice. Transmiterea familiară a psihozelor endogene este astăzi 
un fapt demonstrat de genetica modernă, nebazându-se pe simple 
considerații romantice medicale, precum le etichetează G. 
Călinescu. 


De sigur în cazul lui Eminescu s'ar părea potrivită teoria celebră 
altădată a lui Lombroso, asupra legăturii dintre geniu şi nebunie. 
Eu cred că problema se pune altfel. Ca geniu Eminescu reprezintă 
o culme spirituală a nației sale. Ca om şi individ a fost legat de un 


capital biologic ce-l înscria în rândul unei familii cu o ereditate 
încărcată. Geniul ideal, nu lipseşte în istoria culturii omeneşti, este 
expresia unei armonii perfecte între viaţa sa creatoare şi capitolul 
biologic pe care îl posedă. 


La Eminescu din păcate, ca la atâtea alte genii, n'a fost aşa, acest 
echilibru a lipsit. Creerul lui s'a arătat prea slab pentru avântul 
titanic al spiritului, aşa s'a ajuns la acea totală rupere psihică şi 
până la urmă la nebunia sa. Deci se poate admite că nu nebunia a 
produs geniul ci din contră, asta iar bine inţeles, nu înseamnă după 
umila mea părere că geniul este egal cu nebunia. 


Interesant că Slavici, cu bunul simţ ce-l caracterizează, a intuit 
acest lucru, atunci când scrie: “Eminescu era de o vigoare 
trupească extraordinară, fiu adevărat al tatălui său, care era munte 
de om şi ca fire grădină de frumuseţe şi ar fi putut să ajungă cu 
puteri la adânci bătrâneţe dacă ar fi avut de grije pentru sine şi ar fi 
fost, încă copil, îndrumat a-şi stăpâni pornirile spre excese”. Şi ca 
să nu avem nicio îndoială despre ce fel de excese este vorba, tot 
Slavici mai spune: “Eminescu şi-a petrecut toate clipele vieții lui 
lucrând, fiindcă nu se socotea îndeajuns pregătit pentru ceea ce 
voia să facă şi e foarte puţin ceea ce ne-a rămas dela dânsul, iar din 
puținul acesta partea cea mare sunt lucruri după părerea lui 
neisprăvite, pe care le-a publicat cu inima îndoită, cedând 
stăruinţelor puse de alții”. 


Ajuns la sfârşitul acestui studiu, conclud, că am realizat un lucru 
aşa după cum m'a obligat datoria de om de ştiinţă şi dragostea 
nemărginită faţa de acel ce-a fost şi este cel mai mare poet al 
nostru, cinstind cu geniul său limba românească, cum n'a făcut-o 
nimeni altul, până şi după el. 


Scopul lucrării mele a fost să stabilesc un adevăr şi nimic mai 
mult, deşi chiar acest nobil scop cred că justifică toate strădaniile 
depuse. Sigur, consider, cunoaşterea adevăratei boli a lui Eminescu 
va duce la explicarea multor întâmplări din viaţa poetului înainte şi 
după îmbolnăvirea sa. Dar nu cred că această dreaptă cunoaştere va 


veni să explice total substanţa nepieritoare a operei eminesciene. 
Adică s'o spun mai deschis, sunt împotriva acelor studii 
psihologice care încearcă să explice pe un mare creator numai prin 
prisma particularităților persoanei sale sau a bolii de care a avut 
nefericirea să sufere. 


Creaţia artistică are ceva în ea din revelația divină, harul 
Domnului, zicem noi creştinii, impărtăşanie din ambrozia şi 
nectarul Zeilor, o numesc cei vechi. Orice încercare de a explica 
prin formule apariția unui creator, cred că se prezintă dela început 
lipsită de orice valoare. Perceptele lui Taine trebuie să fie mai mult 
reguli pentru noi ceialți de a măsura o operă de artă, de a ne putea 
apropia de înţelegerea ei şi în niciun caz invers, adică tiparele 
strâmte de pat al lui Procrust, în el să reducem pe creator şi opera 
sa. Aici se înscrie şi falimentul încercării la noi al distinsului elev 
al lui Maiorescu, Mihalache Dragomirescu, de a prinde capodopera 
în definiții şi percepte exacte. Un geniu ca şi Eminescu, reprezintă 
o adevărată mutație spirituală, apărută brusc, ca o lumină 
supranaturală, în sânul unei naţii şi a generațiilor, care prin 
strădania lor au contribuit, cu siguranță, la naşterea lui. 


Boala este incidentalul în viaţa geniilor, soarta împărtăşită cu 
ceilalti muritori. Un Dostoiewschi sau un van Gogh, au fost geniali 
nu fiindcă au fost epileptici ci fiindcă au fost înzestrați cu acel dar 
de percepție şi exprimere, propriu numai celor aleşi. Pentru 
Eminescu, cred, boala a venit să pună capăt unei activităţi, care 
dacă ar fi fost dusă la împlinire, ar fi constituit unul din cele mai 
luminoase vise ale omenirii. 


În acest sens Eminescu este nu numai Luceafărul culturii 
româneşti, dar şi superbul ei Icar, sbor frânt în plină înălţare a sa. 
Referindu-ne la proectele rămase nerealizate în urma poetului, se 
va înțelege că ele, nu constituiesc o simplă metaforă. 


Inchei, cu multumirea de a fi adus din prinosul meu modest, un 
omagiu acelui pe care-l simt atât de aproape de inima românească 
de ieri, de azi, şi de mâine: lui Mihai Eminescu. 


Mi-aş dori ca cele scrise să nu fie sămânţa căzută pe stânca golaşă 
şi stearpă a desinteresului şi a hulei, burueni otrăvitoare ale 
cugetului românesc contemporan. 


6 Decembrie 1976 


EMINESCU, MARELE NECUNOSCUT 


Ocupându-ma de ani de zile cu studiul bolii lui Eminescu mi-am 
publicat concluziile într'un articol apărut relativ recent în 
Discursul contemporan din 1977. 


Pe toți cei ce vor fi considerând opiniile mele mai mult decât 
originale, regret că trebuie să-i desamăgesc şi să le amintesc că 
majoritatea medicilor, în primul rând cei ce l-au avut în observație 
deci contemporanii lui, au împărtăşit părerea că Eminescu nu a 
suferit de sifilis (lues) al sistemului nervos. 


Paralel cu lucrarea mea apare în ţară un fundamental studiu semnat 
de dr-ul Ion Nica, Mihai Eminescu, structură somato-psihică, în 
care bazat pe cele mai ştiinţifice descrieri şi observaţii scoase din 
arhivele ce i-au stat generos la dispoziție, aduce argumente 
definitive că marele poet român nu a suferit de o formă psihică a 
luesului nervos ci de o psihoză endogenă de tip maniaco depresiv. 


Diagnosticul de sifilis a fost susținut în 1887, cu totul empiric şi 
conform modei lansate de şcoala germană, de dr-ul Iszak din Iaşi 
întărit de altfel mai târziu şi de Marinescu. În cazul celui de al 
doilea fiind vorba de un savant recunoscut suntem obligaţi să ne 
oprim în mai de aproape asupra faptelor. 


După cum se ştie lui Eminescu 1 s'a făcut autopsia în ziua de 16 
Iunie 1889, existând un raport depus la Academie, nesemnat, se 
crede a fi fost întocmit de medicul internist Tomescu, cel ce a 
asistat pe poet în ultimele sale zile de viaţă. În treacăt fie spus 


datele macroscopice ale organelor (degenerescență gravă grăsoasă 
a ficatului şi a rinichilor) ridică acut suspiciunea că la moartea atât 
de misterioasă a poetului ar fi putut contribui substanțial şi 
injecţiile cu mercur administrate de prisos pentru o afecțiune 
inexistentă. 


Creerul lui Eminescu este uitat pe fereastră în soare şi după câteva 
zile de nefixare, se trimite lui G. Marinescu spre examinare. 
Subliniem încă odată faptul că în 1889 Marinescu avea 26 de ani 
fiind începător, asistent al lui Babes, şi dacă nu a primit piesa 
profesorul se pot discuta două alternative: Ori cazul prezenta 
interes numai pentru curiozitatea tânărului asistent ori — şi eu înclin 
spre a doua ipoteză — pe undeva anumiţi oameni, să nu zic o 
întreagă protipendadă, aveau teamă de diagnosticul severului 
profesor Victor Babes. 


Într”o scrisoare datată, 29 Inuie 1914, Marinescu recunoaşte că a 
văzut creierul lui Eminescu, acesta având circonvoluţiile bogate şi 
bine desvoltate, cu o uşoară atrofie a lobilor frontali cu îngroşare a 
leptomeningelui, aspectul, adăogăm noi, fiind prezent la orice 
psihoză cu evoluţie cronică aşa precum a avut-o şi Eminescu. 
Ulceraţiile amintite de Călinescu nu sunt descrise de Marinescu 
deci ele rămân de domeniul fantasticului. Creerul într'o stare 
avansată de putrefacție, Marinescu renunţă la examenul său 
microscopic, aruncându-l pur şi simplu. Este forte greu să-mi 
explic ca şi specialist acest lucru, atunci când se ştie că 
diagnosticul de sifilis cerebral şi de paralizie generală progresivă 
se poate face şi după luni de zile de putrefacție prin nefixare, pe 
creerele aparţinând cadavrelor exhumate. Este de presupus că 
Marinescu ar fi vroit să execute un examen citoarhitectonic de 
fineţe al creerului de geniu ceea ce în condiţiile date nu mai era 
posibil sau că nu a mai avut timp să se ocupe de el. Se ştie că, din 
păcate, marele savant nu etala o considerație prea deosebită pentru 
artişti, lui Luchian, bolnav de tabes, îi întoarce spatele lăsându-l în 
mare durere pe patul său de suferinţă, sicriu de paie cum îl numeşte 
Heine pe-al său, în aceeaşi situație de paralizat. 


Deci într'o epistolă particulară Marinescu îşi va descrie aducerile 
aminte, numai cu intenția de a sluji o falsă legendă, încheind 
patetic dar complet afon: “ca dânsul (n.n. Eminescu) au murit de 
paralizie generală Nietzsche, Lenau, de Maupassant şi alții”. 


Deşi lipsit de lustrul academic al cunoscutului neurolog, dr-ul Petra 
Gh. contemporanul lui Marinescu, în cartea sa Mihai Eminescu, 
Cauzele morții sale. Studiu. Bucureşti 1934, se arată mult mai 
ştiinţific dotat când scrie în concluziile sale că “Eminescu n'a fost 
nici sifilitic şi nici alcoolic”. Fără a nega posibilitatea unei cauze 
ereditare, studiul relevă ca principală cauză a psihozei poetului, 
surmenajul cerebral, oboseala precoce şi intensă a facultăţilor sale 
intelectuale. 


Este curios totuşi că azi, când, după cum arată cartea dr-ului Nica 
şi modestul meu articol, lumea medicală este definitiv lămurită în 
ce priveşte diagnosticul bolii lui Eminescu, să se întâmpine o 
puternică rezistenţă chiar din partea literaților cu interes de a-şi 
însuşi adevărul în vederea unei adevărate analize şi priceperi. 


Recent G. Munteanu un pretins commentator eminescian, revine la 
teoria de mult vetustă şi criticată a sifilisului congenital privind 
boala lui Eminescu. Diagnosticul nu se poate susţine fiindcă 
sifilisul congenital se manifestă până cel mai târziu la 20 de ani cu 
o serie de forme degenerative pe care niciunul din membrii familiei 
poetului nu le-a prezentat, să nu mai vorbim de Eminescu frumos 
ca un Adonis. Dar G. Munteanu merge cu îndrăzneala aşa de 
departe încât îl ia în focul criticii pe dr-ul Nica, considerând că în 
fond natura bolii unui creator nu are nicio valoare, important ar fi 
ca psihiatrul să poată explica substanţa şi geneza geniului. Nu ne 
însuşim nici deplasata observație adresată memoriei lui Marinescu 
pe care îl declară “vânător de creere”, vina savantului după cum 
am arătat fiind aceea că nu şi-a împlinit datoria, până la urmă, ca 
om de ştiinţă nu a executat un hotărîtor examen histologic al 
sistemului nervos central. 


Trecând pe lângă puzderia de elucubraţii de fond ne grăbim să-i 


răspundem lui G. Munteanu şi tuturor celor ce ar gândi ca el şi să 
arătăm pe scurt ce importanţă are cunoaşterea bolii psihice a unui 
artist şi aceasta în primul rând pentru înţelegera operei sale. 


Să începem cu două exemple date chiar de Marinescu prin ele 
apropiindu-ne de poetul nostru. 


Moebius analizând patografic pe Nietzsche ajunge la concluzia că 
ar fi suferit de paralizie generală, formă quartenară a sifilisului 
nervos. Ori cum această boală se manifestă prin anumite 
prodromuri cu mult înainte de izbucnirea bolii, savantul german a 
început să studieze opera filosofică a lui Nietzsche, concludând că 
tot ce a scris în ultimii doi ani, înainte de atacul din ziua de 3 
Ianuarie 1891, ar avea la bază expresia ideilor de grandoare 
paralitică. Preocuparea directă a savantului era aceea de a degrada 
pe filozoful care a îndrăznit să ridice glasul împotriva marelui 
Kaiser al Germaniei. Să mai adaog că pe-atunci persista credinţa în 
acţiunea aşa zisei otrăvuri luetice în declanşarea rashului creator, 
ceea ce bine înţeles nu avea şi nici nu are nicio bază, demnă de luat 
în seamă. 


Este interesant de amintit că urmaşii lui Moebius din respectul prea 
mare față de nume, n'au îndrăznit să-i infirme formal diagnosticul 
ci numai să elibereze opera lui Nietzsche de orice semne de 
demență paralitică, tot una însă cu a da dreptate sorii filozofului 
Elisabeth Foester Nietzsche, că el nu ar fi avut niciodată infecția 
primară deci boala lui nu era de natură sifilitică. 


Pentru aceeaşi percepţie strictă apare şi boala lui Maupassant. 
Cunoscându-se cu precizie contractarea afectului primar, în 
aventurile sale de pe celebrul Bateau mouche, patografiu zeloşi s'au 
grăbit să-l declare ca pe tipul paraliticului general cu posibilități 
creatorare, în Le Horlă descriindu-şi propria-i psihoză la debutul 

ei. Interpretarea respectivă denotă în primul rând o totală ignorare 
a operei lui Maupassant atunci când după Le Horlă a mai dat multe 
nuvele şi romane de mare originalitate şi frumuseţe. Azi se ştie că 
în timpul lui Le Horlă Maupassant era mai mult sub influenţa 


cursurilor lui Charcot asupra magnetismului şi că dela mama lui 
Laure a moştenit crizele de migrenă şi tendinţa de a face cu 
uşurinţă halucinaţii după cele mai mici doze de medicamente. 
Debutul sifilisului cerebral la Maupassant a fost înregistrat odată 
cu întrerupera oricărei activități scriitoriceşti, cu romanul său 

L’ Angelus, rămas numai la câteva pagini, restul operei sale nefiind 
influenţată de maladia sa mortală. Majoritatea medicilor sunt de 
părere că Maupassant nu a avut paralizie generală ci o formă de 
arterită cerebrală sifilitică ceea ce e cu totul altceva. 


Reîntorcându-ne la Eminescu amintim că înainte de îmbolnăvire 
nu numai că activitatea lui nu arată niciun semn de demenţă dar ea 
atinge un apogeu, unic în literatura noastră prin poemul Luceafărul 
şi al Doinei. Alături de poezia sa trebue aşezată activitatea lui de 
ziarist dela Timpul, asupra acesteia din urmă nu mai amintesc pe 
cei cu interesul să o defărmeze fără nicio bază ştiinţific. 


În 1883 Eminescu are primul atac de psihoză endogenă depresivă 
şi aceasta fiind de o durată neobişnuită, de sigur nimeni nu contestă 
defectul psihic manifestat printr”o sărăcie a inspirației poetului dar 
nu una totală. Este greşit şi nu corespunde realității să se susție că 
poetul moare ca şi creator în 1883 aruncându-se vălul uitării peste 
cei şase ani până la sfârşirea lui fizică în anul 1889. Se mai ştie azi 
că în acest interval a scris capodopere poetice ca De ce nu-mi vii, 
Kamadeva, Nu mă înţelegi şi La steaua cât şi o parte din Scrisoarea 
a V-a. Părerea unor critice că aceste poezii ar fi fost scrise din 
memorie datând dinaintea îmbolnăvirii este mult mai hazardat 
decât supoziţia noastră. 


Aşa dar se impune o reviziune radicală a concepţiei noastre despre 
boala poetului şi asta pentru a ne putea apropia cu adevărat de 
esenţele operei lui. Este greu, ştiu, fiindcă ne lovim de unu idoli ai 
trecutului, deci de mari obstacole extraştiințifice. 


In primul rând se ridică G. Călinescu cu a sa Viaţă a lui Mihai 
Eminescu, în care pe urma datelor de arhivă şi manuscrise, criticul 
va construi cu măestrie dar nu pentru a realiza o istorie adevărată ci 


un act de creație un fel de roman al vieții lui Eminescu, şi deci nu 
ce se înțelege printr”'o biografie, nici cel puţin romanțată. 


În ce priveşte sifilisul lui Eminescu susţinut de Călinescu nu are 
nicio valoare ştiinţifică, el constitutie un bluff ca atâtea ale lui, o 
figură de stil. Călinescu atunci când scrie că spirocheta joacă în 
sângele lui Eminescu, o face pentru metaforă şi ritmul alert al 
stilului şi nu cu gândul la faptul real, în sine. 


Călinescu a afirmat de nenumărate ori că a călinesciza e o 
proprietate ce-i aparține numai lui, ce se pare că n'au priceput o 
serie din emulii săi, da azi. Dar cât de jalnică, în detrimentul 
culturii noastre apare alăturarea generației lui G. Călinescu de cea 
a lui Titu Maiorescu sau Nae Ionescu! 


Al doilea exeget al lui Eminescu, de data aceasta de o mare 
probitate științifică este neîndoios Perpessicius, munca lui 
eminesciană rămâne ca un adevărat monument al literaturi 
româneşti. 


Toate astea nu ne împiedecă să semnalăm că marele exeget 
eminescian a greşit lăsându-se condus de o prejudecată cu nimic 
justificată, că anul 1883 este decisiv în viaţa lui Eminescu după el 
urmând marele întunerec aşa cum a evoluat la Nietzsche după 
1891. Această supoziţie eronată l-a determinat să plaseze toată 
creația lui Eminescu înainte de anul 1883 deşi manuscrisele 
eminesciene aflate din abundență la Academie nu sunt datate de 
autorul lor, ele fund doar numerotate de urmaşii săi. 


Despre falsitatea acestui postulat vorbesc unele studiu făcute pe 
marginea anumitor documente eminesciene mai ales în ultimu ani. 
În 1886 într?o scrisoare redactată de Eminescu, aflat singur la băile 
Liman de lângă Odesa, îi citim nu numai scrisul dar şi psihicul 
complet în ordine, capabil de o muncă intelectuală. Atribuirea 
zelului său ştiinţific şi cel de a învăţa sanscrita, din perioada bolii, 
aşa zisei demente paralitice, constituie deacum un alt călinescism 
venit să compromită definitiv seriozitatea ştiinţifică a unui autor 


declarat biograf. 


În lumina acestor date îmi voi permite să susţin că până acum, nu 
ne aflăm decât în perioada dogmatică a interpretării operei 
eminesciene, viitorului îi revine sarcina de-a elibera pe Prometeul 
cel înlănţuit. Pentru a fi lămuritor mă voi referi la soarta lui 
Hölderlin, mult timp considerându-se că tot ce a scris după 
izbucnirea bolii sale ține de domeniul patologicului deci nu mai 
înseamnă poezie. Printre alții este şi meritul filozofului — psihiatrul 
Jaspers, de a fi trecut peste graniţele unor îngrădiri anchilozante — 
cum este acea a noastră despre Eminescu încă — şi să arate 
capacitățile creatoare ale poetului şi după izbucnirea psihozii sale. 
Unii cercetători francezi exagerând, după părerea lui Jaspers şi a 
noastră, declară drept artă chiar şi poezia lui ininteligibilă, cea din 
ultimii ani. 

Numai cu astfel de premize descătuşate de orice sentinţe apriorice 
vom putea pătrunde pe Eminescu, OM şi AUTOR. 


De aceea îndrăznesc să scriu că atâta timp cât nu ne vom servi de 
astfel de jaloane de studiu, conforme cu cel mai elementar adevăr, 
Eminescu va dura aşa cum am enunțat încă în titlu, ca un mare 
necunoscut. 


EMINESCIANĂ 
1883 — 1983 


Erotica lui Eminescu are un conţinut precis: dragostea îndreptată 
spre o femeie anume, vie şi caldă, perechea bărbatului. 


Ca orice tânăr îndrăgostit se va plimba pe lângă plopii fără soț şi va 
degera în fața casei, aşteptând ca ea să se arate la fereastră. O va 
dori trupeşte, demonstrând o normalitate contestată pe nedrept de 
unii, de aceea va fi înţeles şi căutat, nu numai de abstinentul 
practicant al amorului frustat şi pur, ci fiecare muritor va regăsi în 


versul său, ca'ntr'o oglindă a lacului din poveşti, inima-i 
înfierbântată, arsă şi chinuită, pe rugul, în flăcări, al iubirii. 


De unde marea, profunda sinceritate a poeziei lui Eminescu. 


Nimeni nu va şti să exprime în bronzul aurit sau marmora 
cuvântului apropierea fizică a femeii, precum a făcut-o el. 
Declaraţii ca, tu eşti lumina mea sau îmi umpli viaţa ca un cântec 
din Galaad al lui Solomon, sunt redate astfel: 


Atât de fragedă te-asemeni 
Cu floarea albă de cireş 

Şi ca un înger dintre oameni 
În calea vieţii mele ieşi. 
Sau: 

Abia atingi covorul moale, 
Mătasa sună sub picior, 

Şi de la creştet pân'la poale 
Pluteşti ca visul de uşor. 


Ciar exclamaţii mai diurne şi prozaice ca “Fă un sfârşit dureri, Vin 
la pieptu-mi” “Nu mai pot” işi fac locul direct în monologul său 
lyric imprumutându-i caracterul eternului uman, deci asemenea 
sufletului din om, nu se vor învechi sau îmbătrâni vreodată. 


Se pare că materialul din care-i plămădit versul eminescian nu este 
pământesc ci unul luat din munţii de Paros ai cerului, în loc ca anii 
să-l ruginească, marea trecere îi va da o tot mai mare strălucire. 


În curtea mâncată de boala toamnei, rătăcind pe aleele acoperite de 
covorul uscat al frunzelor, în recea lui singurătate, poetul, rob al 
temniţelor bolii, prinţ lunar, are dorul celei mai simple şi commune 
îmbrăţişeri: 


Vezi, rândunelele se duc, 

Se scutur frunzele de nuc, 
S"aşază bruma peste vii. 

De ce nu-mi vii, de ce nu-mi vii ? 

O, vino iar în al meu braţ. 

Să te privesc cu mult nesat, 

Să razim dulce capul meu, 

De sânul tău, de sânul tău ! 


În cântecul acesta nostalgic, de jale, se află inclusă muzica stelelor, 
- percepută cu organele de simţ ale visului dela Platon la Paul 
Valery — expresie a ordinii cosmice. Se poate afirma deci că 
Eminescu prin cuvânt — ca în piatră Fidias sau Michelangelo — a 
reuşit să dea viaţă, geneză, unei noi armonii universale, 
întrebuințând dalta şi lutul cel mai obişnuit, ne aminteşte, cum zice 
Blaga, că lisus cu picioare ca ale noastre a călcat peste ape. 


Conform celor spuse pân'acum uşor se poate deduce că Eminescu 
nu şi-a idealizat iubita după modelul unui arhetip ci a văzut-o în 
primul rând ca pe o fiinţă în carne şi oase, asemenea lui Venus de 
Tiţian sau Olimpia de Manet opusă Graţiilor sau lui Venus de 
Botticelli. 


Femeia nu întotdeauna va fi pentru el călăuza pe calea mântuirii 
din dulcele stil nou, pe urmele căruia au mers Petrarca şi mai ales 
Dante cu celesta lui Beatrice. În aceste părţi nu-l putem apropia 
nici de canonul ideal privind femeia din quattro şi cinquecento, 
când referințele la Rafael şi Correggio se fac doar pentru a arăta 
prin analogie, frumuseţea atinsă de o ființă pământească. Stil 
nuovist şi renascentist pur se arată a fi Vasile Voiculescu în 
sonetele sale, nicidecum Eminescu, de unde în cazul lui lipsa 
oricărui concept, trăirile marelui poet au căldura sângelui stropit pe 


linţolii de nea. 


Conflictul dragostei lui Eminescu, are o altă sursă, clar desvăluită 
în povestirea Cezara. Ea, Cezarea, va înnota goală spre insula lui 
Euthanasius, unde îl va regăsi pe iubitul ei, Ieronim. Sfârşitul 
privind reîntoarcerea la Natură, la izvoarele ei primare, ne 
aminteşte de Şarpele lui Mircea Eliade. Deosebirea între fantasticul 
eminescian şi cel eliadian este cel dintre un romantic, mag al 
metaforei şi realistul anticalofil, forme în care fondul uneori se 
pierde, ca râul în delta lui. 


În treacăt fie spus, Sărmanul Dionis ieşit din relativitatea timpului, 
poate fi regăsit în La ţigănci — în limitele semnalate mai sus — cu 
diferenţa că primul coboară trepți spre trecut pe când celălalt 
escaladează viitorul. Eroul lui Eliade în casa cu ţigănci, daca cele 
trei dansatoare sunt parcele, este de presupus că moare, deci tot ce i 
se întâmplă mai pe urmă corespunde unei existenţe în viitor al unui 
mort, prin aceasta ieşirea din timp este mai de efect şi mai 
impresionantă ca cea a Sărmanului Dionis căreia mulți caută să-i 
dea o etichetă kantiană şi schopenhauriană când evident influenţa 
se arată, ca la M. Eliade, indică şi tracă. 


Prin Cezar şi lerohim, Eminescu vede iubirea nu atât rousseauist 
poate şi asta, dar nu ca pe o caracteristică principală. Reîntâlnită, 
vor ajunge să oficieze iubirea după un ritual, mister păgân sau taină 
creştină, la fel cu primii oameni în Eden sau precum o nimfă cu un 
satir, goi, pe un ostrov însorit al Mediteranei. 


Eminescu scoate iubirea din cadranul orelor, îi conferă granitul 
durabil al mitului adică opreşte gestul de fiecare zi, întru eternitate. 
Deci poetul urmăreşte contopirea majoră, absolutul, perfecțiunea, 
retragerea pe insula lui Euthanasius corespunde şi unui fel de 
moarte, cel puţin după legile cele scrise ale oamenilor. 


Conştient de acest lucru Al. Macedonski, în Thalassa, va prelua 
acelaşi subiect, mult parnasian puţin simbolist, El o ucide pe Ea, 
amândoi sfârşesc în cavoul mării, iar insula nu mai este a lui 


Euthanasius ci a Şerpilor. 


Numai plecând dela adevărul că aventura de pe insulă nu trebue 
socotită doar un vis frumos şi straniu dar şi un ideal, căutarea 
absolutului în dragoste, vom pătrunde în conţinutul a ce a fost 
numit misoginismul poetului. 


Reîntors dela altarul jertfei, între semenii săi, locuitorul insulei lui 
Euthaniasus, se simte trădat şi minţit, curgerea clipelor neagă 
veşnicia, schimbarea ucide simţământul cel mai curat şi drept. Din 
tiparul lui Archeus, Cezara este luată de iureşul vieţii, devine din 
Madonă Veneră, din înger demon. Ca atare nu credem că e vorba 
de o ură propriu zisă ci mai mult de revoltă contra firii omului, 
reprezentare a voinţei oarbe de a trăi — aici schopenhaurismul este 
evident — din a cărei matcă nu poate să iasă. Disperarea omului de 
a nu putea persista în absolutul iubirii este înrudită cu a lui 
Maupassant, la care acelaşi misoginism creşte din acelaşi izvor al 
neîmplinirii. 

Dragostea frivolă, joc al plăcerii pure pentru cel ce oficiază în 
tempiul iubirii absolute nu va însemna decât “un instinct atât de de 
van / Ce se-abate şi la păsări de vreo două ori pe an ?”. 


Poetul consideră iubirea adevărată ca pe o contopire a trupurilor, 
peste instincte, apropiate de actele veşniciei ale artei şi ale religiei. 


Este mărturisirea puternică a îndrăgostitului de femeia pe care nu o 
poate schimba cu alta, pasiunea totală, acaparatoare, până la 
anulare, femeia regină, angel şi fecioară, amantă. 


Eminescu nu este constant stil nuovist atunci când reprezintă 
femeia cât se poate de vie şi senzual, dar aparţine, o voi arăta — în 
altă lucrare — prerafaelitismului prin felul cum vede dragostea ca 
mod de elevație, a doi oameni cufundaţi într'un singular eon 
platonic. 


Cezara decapitată va fi curtezană stâpânită de interesul modei “pe 
când inima ta bate’n ritmul sfânt al unei ode”, sau de Dalila, 


“piatra ce nu simte nici durerea şi nici mila”. 


Invectiva, diatriba aparține aceluia ce se consideră înşelat nu atât 
de femeie cât de structura imperfectă a ei. De-aici tonul Scrisorilor 
în care răul dragostei este pus în contact cu fiorul cosmogoniei 
brahmane, cu cel al meditaţiei şi filozofării, deci privită din 
unghiul infinit al absolutului. 


Aşa ajungem la poemul Luceafărului. După cât se ştie Eminescu a 
luat motivul dintr'un basm popular adunat de germanul Kunisch. 
Despre simnificaţia lui avem mărturisirea poetului: “În descrierea 
unui voiaj în ţările române, germanul K(unisch) povesteşte legenda 
Luceafărului. Aceasta e povestea. Iar înţelesul alegoric ce i-am dat 
este că, dacă geniul nu cunoaşte nici moarte şi numele lui scapă de 
simpla uitare, pe de altă parte însă, pe pământ, nu e capabil a ferici 
pe cineva, nici capabil de a fi fericit. El n'are moarte, dar n'are nici 
noroc”. 


S'au dat atâtea interpretări Luceafărului, încât m'aş feri să vin şi eu 
cu una. Referindu-mă însă la cele de mai sus apare evident că 
Demiurgul simbolizează Absolutul, Cătălina femeia şi Cătălin 
bărbatul, ca expresie elativă a vieții. 


Ea este fermecată de măreția luceafărului, încearcă o apropiere, 
apoi îi cere să-i împărtăşească destinul, fapt pentru care El se roagă 
de Părintele lui să-l deslege de nemurire: 


Reia-mi al nemuririi nimb 
Şi focul din privire, 
Şi pentru toate dă-mi în schimb 
O oră de iubire ... 


Nici unde nu este exprimată mai tragic solitudinea poetului, setea 
după un dram de fericire. 


Desnodământul e cunoscut, Cătălina îşi găseşte multumirea lângă 


Cătălin uită dorul de luceferi iar acestuia nu-i rămâne decât să se 
retragă în lumea lui “nemuritor şi rece”. 


Opus Sărmanului Dionis, în Luceafărul, Eminescu crede că cel ce 
caută perfecțiunea nu o poate atinge decât singur, nu o va avea pe 
ea lângă el, Insula lui Euthanasius este o fată morgană, amăgire 
iluzorie a Tinereții. 


Nu mai există nicio urmă de misoginism ci câştigarea marei 
înţelepciuni, apoteoza, iluminarea drumului. Prin această înălţare 
pe vârful paradisului terestru, poetul a creat, în forma baladei 
populare, cel mai frumos poem al limbii române. 


Ca cel puţin interesantă cităm părerea lui G. Călinescu asupra 
interpretării Luceafărului, de poet, precum am citat-o mai sus: 
“Aceasta e interpretarea (a lui Eminescu n.n.) dată conform 
izvoarelor idealiste. Dar gândul intim al poetului, întrucât oglindea 
epoca în care trăim, nu putea fi decât acesta: omul de talent nu 
găseşte înţelegere din partea burgheziei, femeia burgheză nu-i aptă 
să urmeze un creator”. 


Nu m'aş fi referit la G. Călinescu dacă nu ar fi considerat drept cel 
mai valoros comentator al operei lui Eminescu, studiul său bazat 
pe analiza în primul rând a manuscriselor eminesciene, rămâne cu 
siguranță o piatră de hotar în exegeza creației marelui bard. Dar aşa 
cum s'a întâmplat în cazul Istoriei literaturii române dela origini, 
marile realizări sunt întunecate de tot atât de mari erori, criticul 
fiind de bună seamă un geniu literar, dar în acelaşi timp un maestru 
al inegalităților şi contradicţiilor. 


Repet pe cea mai gravă, privind boala lui Eminescu în relație cu 
arta sa, problemă cu totul actuală odată ce în acest an se vor 
împlini 100 de ani dela îmbolnăvirea poetului. (Lu na Iulie 1883). 


G. Călinescu postulează că Eminescu suferind de infecție luetică, a 
prezentat tulburări psihice demențiale deci tot ce a scris după 1883 
— ŞI după cum reese din însăşi exegeaza sa Viaţa lui Mihai 


Eminescu, nu-i chiar puţin, - poartă amprenta rătăcirii mentale, 
deci corespunde unei întunecări a spiritului. 


Lăsând la o parte, nu din falsă modestie propriile mele contribuții, 
îl voi cita pe doctorul I. Nica, specialist care recent bazat pe 
documentele ce i-au stat la dispoziţie şi printr'un studiu atent al 
evoluției bolii poetului a arătat că Eminescu nu a suferit de o 
psihoză luetică ci de una endogenă de natură depresivă, în cursul 
bolii fiindu-i atinse facultăţile emotive şi nu cele de cunoaştere, 
intelectuale. 


Deşi argumentația nu mai dă loc la niciun dubiu științific 
comentatorii lui Eminescu se încăpățânează pe mai departe să 
continue falsa interpretare a lui Călinescu, de fapt a unei generaţii 
întregi, exceptându-l pe E. Lovinescu, convins că marele poet a 
avut o efecțiune endogenă familiară. 


Nu este vorba de o pedantă problemă medicală precum vor să o 
trateze criticii literari odată ce ea priveşte activitatea de şase ani a 
poetului dela 1883 până la moartea sa în 1889. 


G. Călinescu consideră că preocupările lui Eminescu pentru 
sanscrită din timpul îmbolnăvirii cât şi în general pentru alte limbi, 
la fel şi practicile sale pitagoreice cu tendinţa de a aşeza totul în 
formule algebrice, sunt expresia afecțiunii sale psihice, deşi ar fi un 
caz mai mult decât fantastic ca un bolnav paralitic să poată scrie în 
alfabet sanscrit sau elen sau după şase ani de boală să traducă o 
piesă de Augier în cele mai artistice condiţii. 


Recent, Amita Bhose cercetând Gramatica sanscrită a lui Fr. Bopp 
în traducerea lui Eminescu, din anul 1884 susţine că ea aparține 
unui spirit lucid, poetul a avut cunoştinţe fundamentale de limbă 
sanscrită. Şi observaţia respectivă este valabilă pentru tot ce a creat 
Eminescu după 1883 inclusiv poezii chiar dacă interesul său a luat 
precum se pare un alt drum. 


Fie ca cei ultimi şase ani, cât îi mai avem până la centenarul morții 


lui Eminescu să contribue la adevărata sa cunoaştere, să-l avem aşa 
cum a fost şi a trăit El. 


Revenind la erotica eminesciană vom constata că poetul a purtat 
iubirea, la fel ca Dante, în empireul cununilor cu stele deci a 
purificat-o de orice urmă de abjecție, ridicând omul până pe pragul 
de sus al luminii. Astfel ne întoarcem iar la esența 
prerafaclitismului său, relevat de profesorul meu, D. Popovici. 


SPRE DREAPTA CUNOAȘTERE 
A LUI MIHAI EMINESCU 


În articole anterioare, total de acord cu lucrarea doctorului I. Nica 
asupra afecțiunii lui Eminescu, am arătat că marele poet nu a 
suferit de lues (sifilis) şi deci nu a avut paralizie generală 
progresivă. Boala lui psihică corespunde unei psihoze endogene de 
tip depresiv, în cadrul ei explicându-se lipsa demenţei pe lângă 
grave tulburări de afectivitate, cât şi incidenţa familiară a bolii. 
Interventia mea a fost determinată de cartea lui G. Călinescu, Viaţa 
lui Mihai Eminescu, tradusă în limba germană, unde autorul 
vorbeşte fără rezerve de afecțiunea luetică şi paralizia generală 
progresivă a poetului. Discuţia nu are doar un interes teoretic — 
precum se vede a depăşit nolens volens terenul specialiştilor fiind 
discutată pe larg de exegeţii literari ai lui Eminescu — ci în primul 
rând o importanţă deosebită privind personalitatea şi opera 
genialului nostru bard. Căci dacă e vorba de sifilis şi demenţă 
sifilitică atunci din anul 1883 începe la Eminescu cu adevărat, ca în 
cazul lui Nietzsche de pildă, epoca marei întunecimi. Pe acest fir 
biografic au analizat opera majoritatea contemporanilor lui 
Călinescu de ar fi să-i cităm pe Caracostea, Perpessicius, D. 
Popovici, Murăraşu sau mai aproape de noi Zoe Dumitrescu- 
Buşulenga şi filozoful Noica acesta din urmă, în postura de 
credincios emul al maestrului critic. 


Recent câţiva epigone călinescieni ca G. Munteanu sau un oarecare 
Petru Rezuş reiau cu argumente pseudomedicale, problema 
sifilisului congenital. Am arătat de ce paralizia generală progresivă 
congenitală nu intră în discuție la Eminescu — ea survine după 10- 
15 ani dela naştere cu o serie de simptome degenerative — aşa că nu 
mai găsesc rostul să revin asupra chestiunii. 


Semnalez doar că pentru a-şi susține diagnosticul medical, Petru 
Rezuş recurge la o serie de neadevăruri şi deformări ceea ce denotă 
de-acum ignoranță şi rea intenţie. În consecință, citează cartea dr- 
ului Nica o singură dată şi îl trece printre aceia care consideră că 
spirocheta pallidă ar fi influenţat activitatea creatoare a poetului 
(???). Vorbind de autopsia lui Eminescu repetă greşala de tipar din 
cartea lui A.Z.N. Pop unde în fotocopia scrisorii G. Marinescu se 
vede clar că savantul scrie leziuni macroscopice şi nu 
microscopice, adică inseamnă că, neîndoios, creerului lui 
Eminescu nu 1 s'a făcut un examen histologic, îngroşarea 
meningelui în regiunea frontală constatată macroscopic este un 
simptom banal prezent în orice psihoză cu evoluţie cronică. 


Maiorescu şi Negruzzi când amintesc de boala endogenă a lui 
Eminescu nu se gândesc la sifilis — nedrept o insinuiază Petru 
Rezuş — ci la o afecţiune intrafamiliară, înnăscută şi astăzi ştiinţa 
medicală le dă dreptate. 


Prin urmare dacă Eminescu nu a avut sifilis, o susţinem nu numai 
noi ci şi majoritatea medicilor săi curanţi, - până în anul 1887 când 
după intervenția doctorului Fr. Izak s”a insistat pentru prima oară 
greşit asupra etiologiei sifilitice, - atunci Eminescu a putut să se 
bucure de activitate creatoare deci nu anul 1883 ci anul 18809 este 
anul morţii sale din toate punctele de vedere, aşadar a trăit nu 33 ci 
39 de ani. 


Mă bucură că în continuare pot arăta cum o serie de cercetători 
studiind cu pregătire şi seriozitate opera lui Eminescu, inclusiv 
manuscrisele, aduc mărturii incontestabile în vedera stabilirii 
adevărului şi a stărilor de lucruri cum au fost ele, şi nu după cum 


sunt închipuite. 


Aş aminti înainte de toate pe Amita Bhose, care analizând 
traducerea gramaticii sanscrite a lui Franz Bopp de Eminescu, 
probabil din anii 1884-1885, subliniază cunoştinţele în sanscrită 
ale poetului şi respinge ferm ideea lui G. Călinescu interpretând 


preocupările poetului pentru sanscrită ca un semn de demență 
(227). 


Într’o mai mult decât interesantă carte - În căutarea lui Eminescu- 
gazetarul, apărută în editura Minerva 1983, Al. Oprea sintetizează 
părerile specialiştilor asupra studiilor eminesciene, de fizică şi 
matematică, pe care G. Călinescu “intr'o prea mare măsură, 
victima propriei sale imagini asupra poetului văzut în ipostaza 
insului cu mintea rătăcită“ le declară ca începute “cu puţini ani 
înaintea bolii” “o mare parte din notițe” aparținând perioadei 
“întunecimi minţii”. 

Contra concluziilor superficiale ale lui Călinescu, oamenii de 
ştiinţă arată că Eminescu plecând dela lucrările de notorietate 
ştiinţifică ale lui Mayer se erijează ca premergător al concepţiilor 
moderne asupra legii engergiei, lucrările sale în ansamblu 
“reprezintă un adevărat monument al limbii române ştiinţifice”. 


În continuare Al. Oprea, luând în discuţie activitatea lui Eminescu 
de după prima lui criză din 1883, consideră că prin formule 
matematice şi o limbă universală, poetul caută să găsească un fel 
de macrocosmos model, acesta să cuprindă într'o unitate 
pitagoreică diversitatea infinitului. Cităm: “Nu este vorba de o 
simplă întoarcere către începuturi, deoarece, aşa cum s'a văzut, din 
evidențierea preocupărilor sale multiple în ultima perioadă a vieţii 
(n.n. anii după şocul suferit cu boala şi internarea în sanatoriul din 
Viena) poetul ar dori să realizeze o sinteză între ceea ce am numi 
“preştiință” (reprezentările spirituale simbolice ale totalității 
originare) şi “Ştiinţă”, căutarea unei “limbi universale” mergând 
până la utilizarea formulei matematice, capabile să sintetizeze şi să 
unifice legile “tuturor fenomenelor psihice şi fizice”. Țelul este 


unul singur: reconstituirea marii unități a lumii”. 


Am recurs la aceste pasagii fiindcă ele îmi readuc înainte studiul 
lui K. Jaspers despre Hoelderlin, în care arată că psihoza endogenă 
nu crează geniul dar survenită la un astfel de spirit îi descide în 
conştiinţă o fereastră catre absolut. Nu este oare cazul şi al lui 
Eminescu după 1883? 


În ce priveşte creaţia poetică a lui Eminescu din timpul bolii, 
mărturiile lui Vlahuţă cât şi cele ale lui A.C. Cuza asupra 
Kamadevei ne determină să credem că aceasta nu s'a epuizat cu 
totul şi în acest domeniu este nevoie de o mai multă obiectivitate, 
soluția cu o reproducere din memorie a vechilor poezii este mai 
mult decât şubredă. 


Aş aduce în desbatere piesa într'un act a lui Augier Le joueur de 
Flute tradusă de Eminescu sub titlu de Lais. Citind-o recent în 
ediția operelor complete publicate de A.C. Cuza în 1914, şi 
confruntând-o cu originalul, am putut constata că este mult 
superioară modelului, pretractările neortodoxe ale lui Călinescu cât 
şi tăcerea ce s'a aruncat asupra ei, nu sunt cu nimic îndreptățite. 


Deşi avem mărturia lui N. Petraşcu, publicată în Convorbirile 
literare din 1892 şi anume că Eminescu în 1888 i-a arătat un 
monolog şi apoi întreaga traducere a piesei Lais, deci lucrarea a 
fost realizată în anul 1888, D. Murăraşu are o altă teorie şi asta, cu 
toată convingerea, că traducerea s'a făcut după exemplarul german 
al lui Karl Saar apărut în editura Reclam în anul 1888. 


Fără nicio dovadă exegetul eminescian contestă mărturia lui N. 
Petraşcu contemporanul lui Eminescu şi emite o ipoteză curioasă 
că Lais ar fi fost tradus de poet în ani 1870-1872 la Berlin şi că în 
1888 în cadrul unei şedinţe a Junimii, doar ar fi citit piesa, pusă la 
dispoziție mărinimos de Titu Maiorescu, din propriile sale 
manuscrise. 


Cu astfel de idei lipsite de orice suport documentar desigur nu se 


mai pot comenta pe viitor operele lui Eminescu. Se va răspunde 
distinsului eminescolog că Lais l-a atras pe Eminescu deoarece în 
ea vedea întrupat idealul ce-l avea despre absolutul în iubire şi că 
ar fi mai mult decât curios că după ce a reuşit o traducere atât de 
minunată, Eminescu să nu mai pomenească ulterior pe această 
Lais, care lasă totul pentru iubitul ei aşa cum era şi Veronica Micle 
în anii 1888, când dorea să se căsătorească cu el. 


În concluzie, fără să mai intrăm în amănunte credem că nu avem 
de ce să ne îndoim de mărturia lui N. Petraşcu şi că Lais a fost 
tradusă în anul 1888, pentru noi dovadă, că Eminescu a fost 
capabil de creație artistică şi după anul 1883. 


Sintetizănd cursul cercetărilor eminesciene de până acum, credem 
că el a urmat trei stadii: 


1. Epoca lui Titu Maiorescu privind exegeza poeziilor publicate. Pe 
lângă marele merit al criticului de a fi recunoscut în Eminescu pe 
cel mai mare poet al Românilor, rămâne ca un fapt regretabil 
intervenția lui în forma poeziei, recunoscută de critic, printre alții 
şi în faţa lui Ion Pillat. Aici îl aşezăm şi pe Ibrăileanu în timp ce N. 
Iorga face trecerea spre cealaltă fază. 


2. A doua epocă am numit-o a lui Călinescu — Perpessicius. Cel 
dintâi intră greu sub focul criticii din cauza unor greşeli de-a 
dreptul copilăreşti: în loc să-şi fi dat uşuratec părerea asupra bolii 
poetului sau a studiilor sale de fizică, matematică şi sancrită ar fi 
fost mai nimerit să consulte specialiştii diferitelor domenii. 


Îi rămâne lui Călinescu marele merit de a fi analizat şi scos la 
lumină poeziile postume şi manuscrisele eminesciene, cu un 
prototip aş zice călinescian ca şi Istoria literaturii române dela 
origini, cu părți sublime alături de altele surprinzător de joase, 
dând dreptate astfel şi lui Pamfil Șeicaru pus pe critică şi 
desființare cât şi celor ce-i reservă un loc în Parnasul lui Raffael cu 
lauri pe frunte. Viaţa lui Mihai Eminescu de G. Călinescu se poate 
asemăna unei pânze având o mare frumusețe, întreruptă pe alocuri 


de pete mari, provenită din topirea culorilor. Ea poate fi comentată 
fie din punctul de vedere al părții realizate fie din cel al defectelor, 
de unde contrastul întreg, din om şi operă. 


Interesant de notat că G. Călinescu, el însuşi pensioner al casei de 
nebuni ar fi putut să aibe o mai adâncă percepție, să o câştige cel 
puțin, faţă de bolnavii psihici. Impresia mea, după descrierea 
prietenului său Rosetti care l-a vizitat la spital şi căruia i-a arătat o 
batistă albă îmaculată cum că ar fi plină de sângele ce-l espectora, 
este, că el a simulat nebunia cum a făcut şi cu altele în viață. Din 
foarte multe motive, l-aş compara pe G. Călinescu cu personajul 
lui Pirandello din Henric al IV-lea. 


3. A treia epocă în studiul în eminescian ar fi aceea a stabilirii 
proporțiilor autentice ale gânditorului, umanistului, cuprinzând 
bine înţeles şi pe poet, deci restituindu-i lui Eminescu 
personalitatea cum numai Goethe a mai avut-o. Acest sacru 
deziderat se poate împlini doar prin analiza celor 39 de ani ai vieții 
sale, fără idei preconcepute, mai ales privitoare la psihoza de care a 
suferit. 


Perspectiva noastră schimbată, aş întări-o cu un alt citat din Al. 
Oprea: “Îndeobşte când se ajunge la acest aspect se invocă 
existența sa dramatic retezată, datorită nefericitului accident al 
bolii, se citează fraza lui Ibrăileanu că dacă Goethe ar fi murit la 33 
de ani el n'ar mai fi fost Goethe. Argumente adevărate, deşi după 
cum am văzut, în cei 38 de ani, Eminescu a trăit — spiritualiceşte — 
cât alții în 60”. 


Se impune să fie împlinită doleanţa cercetătorilor eminescieni de 
astăzi, să se termine cu faza de mandarinat prin care numai cei 
aleşi au acces la manuscrisele lui Eminescu. Să se publice totul şi 
cea mai fără importanţa fişă, numai astfel se vor deschide porțile 
spre cunoaşterea cea adevărată a lui Eminescu. 


In acest sens aş mai aminti că parcurgând , din lectura fragmentelor 
cărții dr-ului Nica, foile de observaţie ale pacientului Eminescu am 


putut constata că în timpul ultimei sale internări starea lui s'a 
agravat în spital, ea a dus la moartea poetului, astfel că Harieta, 
sora lui Mihai, a rămas convinsă că pe Eminescu l-ar fi omorît un 
alt bolnav, P. Poenaru. De fapt acesta l-a lovit cu o piatră în cap dar 
1-a provocat o simplă sgârietură. 


Obiectiv se poate conclude că tabloul clinic staționar al poetului se 
înrăutăţeşte, îi apar tremurături, 1 se abolesc reflexele — vii la 
internare cum le descrie dr-ul Vineş — tot în acest context prezintă 
ŞI o erupție pe faţă. Simptomele aparțin unei intoxicații cu mercur, 
de altfel în fişa lui medicală este specificat că bolnavului i se 
administrează injecții cu mercur. Ne întrebăm astăzi pentru ce 
tratamentul respectiv, doar şi contemporanii doctorului. Şuţu ştiau 
că injecțiile cu mercur nu aveau niciun efect în sifilisul nervos, ele 
puteau eventual provoca moartea subită prin sincopă cardiacă exact 
aşa cum s'a sfârşit, de altfel, marele nostru poet. 


Nu doresc să deschid proces postum nimănuia, dar pentru felul 
cum a fost tratat Eminescu în ultima perioadă a vieții sale, vorbeşte 
dela sine faptul că în loc de orice alt apropiat, pe actul său de 
deces, şi-a pus degetul drept iscălitură, unul dintre oamenii de 
serviciu al morgii. 


Trecând peste celelalte consideraţii accentuez că dreapta 
cunoaştere a lui Mihai Eminescu ni-l dezvăluie din ce în ce, ca pe 
un tip al omului de Renaştere. Are dreptate filozoful Noica să-i 
compare destinul cu cel al lui Leonardo da Vinci, unul ce-şi avea 
gravat pe scutul inimii deviza, o aflăm tot în cartea lui Al. Oprea, 
de: “Ecuația intelectuală: omnilateralitatea”. 


Astfel că titanismul lui Eminescu despre care ne vorbea, la curs, D. 
Popovici, nu trebue înţeles doar ca o simplă figură de stil. 


Aprilie 1984 


Post-scriptum. Dedic acest articol memoriei Cornelei Emilian şi 
soțului Ștefan, transilvănean, originar din Bonţida, judeţul Cluj. 


Cei doi au făcut parte dintre puţinele persoane care 1-au dat tot 
sprijinul uman posibil, lui Eminescu, în timpul anilor săi grei de 
boală. Ca să se ştie cam ce fel de relaţii au existat între ei, amintesc 
că în scrisorile trimise Corneliei Emilian, Harieta şi Mihai 
Eminescu 1 se adresau cu sfântul cuvânt de Mamă. 


IAR DESPRE BOALA LUI MIHAI EMINESCU 


Contrar oricărei evidențe, în ultimul timp este reluată de unii 
epigoni călinescieni ca G. Munteanu, teoria sifilisului ereditar la 
M. Eminescu. 


Pe aceeaşi linie se înscrie cu toată vehemenţă Petru Rezuş în cartea 
sa Mihai Eminescu, apărută în editura Cartea românească, 
Bucureşti 1983. 


Pentru a da o bază ştiinţifică supoziției sale, P. Rezuş se referă la 
studiul dr-ului Petru Brinzei, Itinerar psihiatric ed. Junimea Iaşi, 
1979 şi trece sub totală tăcere cartea dr-ului Ion Nica din 1971, în 
care autorul arată că Eminescu nu a avut sifilis ci o psihoză 
maniaco-depresivă, ca să nu mai amintesc studiile mele publicate 
din 1977 încoace. 


După P. Brînzei în sifilisul congenital pe linie maternă tulburările 
psihice “au de regulă un caracter oligofrenoid sau psihopatoid, cu 
sau fără deficit neurologic”. Când voi descrie pe scurt sifilisul 
congenital se va putea deduce cât de săracă este prezentarea 
respectivă. Mai departe scrie că suferințele “stadiului tardive” se 
manifestă după o incubație de 10-15 ani, deci la Eminescu cam la 
30 de ani, prin 1880. Nu se specifică faptul că incubaţia începe 
dela naştere fiindcă atunci la Eminescu boala ar fi trebuit să devie 
manifestă la 10-15 ani şi nu la 30 oricât am deforma cifrele. 
“Meningo-nevraxita psihotică luctică (paralizia generală 
progresivă, pgp), după P. Brînzei, debutează la poet (Mihai 
Eminescu n.n.) prin simptome specifice: sugestibilitate crescută 
oscilații bruşte ale tonalități afective, fenomene de inatenţie şi 


dismnezii şi cu precădere pierderea capacităţii unui autocontrol 
asupra compartamentului”. 


De fapt este relatat tabloul nespecific neurotic al debutului oricărei 
psihoze sau arterioscleroze cerebrale, înafară de pgp. La aceasta 
din urmă, evită semnele incipiente capitale şi cu adevărat specifice 
ca tulburările de vorbire depistate prin testul cunoscut “regimentul 
33 de artilerie călăreaţă” sau cele oculare ca inegalitatea pupilară. 
De ce? Simplu, fiindcă Eminescu nu le-a prezentat în cursul 
afecțiunii sale psihice. 


Consideraţiile asupra debutului tulburărilor psihice cu ulcerațiile la 
picioare din 1880 amândouă de natură sifilitică, urmate după 1883 
de o demenţă ireversibilă ne aruncă deodată cu 100 de ani în urmă 
pe vremea lui Moebius, întemeietorul patografiei, cel ce-a susținut 
că Nietzsche având paralizie generală tulburările lui psihice au 
început cu ani înainte de a-i izbucni psihoza la Torino, într'o piață, 
lucru dedus şe din ultimele sale opere filosofice. Moebius a fost 
corectat de elevii săi pe când la Eminescu epoca dintre 1880-1883 
era Scrisorilor, a Luceafărului şi a Doiniei, prin apogeul atins, unic 
în cultura românească, prin ea însăşi, infirmă respectivele tulburări 
psihice de natură demenţială, demonstrează capacitățile integre 
creatoare ale titanului. 


Prin urmare d-l Petru Brînzei îşi periclitează grav diploma şi 
calificarea de profesor, astfel de absurdităţi cum îşi permite să le 
susție nu pot fi permanentizate decât într'un regim unde orice 
critică e imposibilă. 

Mai departe P. Rezuş citând neurologia clinică a lui Emil 
Câmpeanu, alt profesor de neurologie, politruc comunist, îi 
consideră pe părinții lui Eminescu luetice, mama transmiţătoare a 
bolii, deşi tatăl moare la 72 ani iar Raluca Eminescu, mama, la 60 
de an de cancer, nu au prezentat nicio urmă de infecţie sifilitică. În 
plus ca să explice apariția atât de tardivă a sifilisului nervos la 
copiii lor, presupune fără nicio dovadă că au fost tratați insuficient 
şi asta într'o vreme când sifilisul nu cunoştea niciun tratament. 


Notăm că şi în timpul aplicării tratamentului antisifilitic se ştia că 
un tratament insuficient exacerbează boala deci ar fi imposibil ca 
cei doi să fi transmis o boală, pe care clinic de fapt nu o aveau. 


Presupusul sifilis scos din mâneca imposturii, botezat ad hoc 
congenital, Eminescu l-ar fi purtat în patru faze: pe la 18-19 ani 
apare sifilisul terțiar în care autorul amestecă penibil simptome din 
a doua perioadă cu cea din a treia, în concluzie îl urmează fidel pe 
P. Brînzei, cu debutul tulburărilor psihice în 1880 ca după 1883 să 
se desvolte faza, finală, dovadă masca mortuară a poetului, plină 
de sifilide. (27?) 


Dacă ne vom aminti că erupția de pe faţa lui Eminescu avea o 
origine acută vom accepta că cu atâta scârnăvie n'a mai fost 
murdărită memoria poetului, nici de cei mai mârşavi duşmani ai 
săi. 

Ca să fim în temă voi rezuma pe scurt ce se înțelege prin sifilis 
congenital. Deci congenital şi nu ereditar, cel din urmă este 
transmis intrafamiliar pe calea genelor conform legilor lui Mendel 
şi Morgan, pe când sifilisul congenital trece transplancentar, 
intrauterin dela mama luctică la făt. Între bolile ereditare şi sifilis 
nu există nicio legătură cum mult timp au ţinut o serie de autori să 
o demonstreze. 


Sifilisul congenital este stadial cum susţine P. Brînzei dar se 
deosebeşte prin multe de cel câştigat. În primul rând este lipsit de 
afect primar, numit şancru de inoculaţie şi nu sifilom, spirocheta 
dela mamă trece direct în sângele copilului apoi se generalizează şi 
se depune pe organe, sifilisul are un aspect organoid adică cei ce 
suferă de el se vor naşte cu anumite alterări somatice dintre acestea 
cunoscuta triadă a lui Hutchinson: cheratită parenchimatoasă, 
deformări dentare, surditate labirintică, (adăogăm nasul în şea). 


După felul invaziei şi imunitatea respectivă se desvoltă sifilisul 
congenital precoce, în care leziunile apar la naştere sau imediat 
după, de unde avorturile, spontane naşterile premature şi 


mortalitatea crescută a feţilor. P. Rezuş vorbeşte de o transmitere 
după luna a cincea ceea ce ar fi posibil numai la un copil şi nu la 4, 
mama trebue să fie în primele patru luni sănătoasă. 


Ca stadiu tardiv al sifilisului congenital apar formele nervoase: 
sifilisul terțiar prin meningita acută sau mai des cronică (tulburări 
psihice) şi sifilisul tardiv quaternar, paralizia generală congenitală 
uneori asociată cu tabesul numit şi taboparalizie generală. Dacă 
prima apare după trei-patru ani cea de a doua adică paralizia 
progresivă generală din cadrul sifilisului congenital în decurs de 
10-15 ani, cel târziu până la 20 de ani. Boala este desvoltată la 
această vârstă şi nu este precedată de fenomene secundare şi 
terțiare cum absurd le declamă P. Brînzei şi emulul său de rea 
credință, Petru Rezuş. La fel contagiozitatea sifilisului este 
minimă, spirocheta fiind fixată de organ. Iată de ce ne apare ca o 
josnică imbecilitate ca să afirmi cum o face P. Rezuş că Eminescu 
ar fi infectat-o cu lues, pe Veronica Micle. 


Dar să revenim metodic la familia lui Eminescu. Pedigreul familiar 
ni-i arată cu un puternic capital biologic, pe părinți sănătoşi cu 11 
copii dintre care trei mor în copilărie ceilalți ajung la maturitate şi 
incă foarte bine desvoltați. Niciunul nuprezintă nici întâmplător 
semne de sifilis congenital somatic, nu sunt semnalate naşteri cu 
feți morți sau imediat după naştere. 


Şerban ajunge chirurg apreciat, moare la Berlin de tuberculoză 
pulmonară şi tulburări psihice. Iorgu moare după o răceală 
(tuberculoză galopantă) şi nu cum afirmă Călinescu, sinucigaş. Și 
el a avut o strălucită carieră ca ofițer. Ilie moare la 17 ani de tifos la 
şcoala de medicină din Bucureşti a lui Davila, fără semne de lues 
cerebral. După Rezuş et comp. era încă prea de vreme pentru o 
astfel de afecțiune (sic). 


Harieta paralitică, fără tulburări psihice, Aglaia suferă de Basedov 
cu un copil ofiţer psihotic mai tărziu. Dintre toți, Matei este 
sănătos tun. 


Singurul care mai rămâne cu tulburări psihice este Nicolae sinucis 
în 1884. Cu studii de drept, bun avocat, până nu 1 se cunoaşte 
tabloul clinic nu se poate accepta diagnosticul de sifilis congenital 
cu debut la 41 de ani (!!!) 


La Mihai Eminescu, marele poet, boala a început în 1883 şi a fost 
diagnosticată de dr. Al. Şuţu ca manie acută. Da aceeaşi părere era 
şi Maiorescu bun cunoscător al psihozelor pe atunci fără un 
tratament corespunzător, mania de multe ori trece în demență adică 
se croniciză. Nu altul a fost diagnosticul dr-ilor dela Ober- 
Doebling, Leidesdort şi mai ales Obersteiner, când l-au declarat pe 
Eminescu vindecat. Amândoi erau specialişti în sifilisul nervos 
cunoşteau semnele clinice şi prognoza acestei afecţiuni deci nu ar 
fi căutat să nu-i spună adevărul măcar lui T. Maiorescu. Câţiva ani 
mai târziu Nietzsche pe baza unei inegalităţi pupilare a fost 
pecetluit cu diagnosticul de paralizie progresivă generală de 
Binswanger la Jena. 


Evoluţia bolii lui Eminescu dela 1883 la 1889 nu corespunde unei 
demențieri progresive. Ca subdirector la biblioteca din Iaşi traduce 
în 1884 un dicționar de sanscrită apreciat astăzi de specialişti, în 
1886 internat la bolniţa Mânăstirii Neamţului compune 
mişcătoarea — De ce nu-mi vii -, în 1887 A.C. Cuza găseşte printre 
hârtiile lui poezia Kamadeva iar în 1888 apare la Junimea citind 
traducerea impecabilă Lais de Augier, colaborator la Fântâna 
Blanduziei, aproape complet reabilitat, stare recunoscută şi de G. 
Călinescu. 


Se descrie paralizia generală câştigată cu remiziuni şi tablou 
staționar dar deficitul demenţial domină şi acolo scena 
simptomelor, cum nu s'a întâmplat la Eminescu stăpânit de 
tulburări ale afectivității. 


În 1889, luna Martie la câteva luni înainte de a muri, Vlahuţă îl 
vizitează în sanatoriul dr-ului Al. Şuţu şi-l vede dispus să scrie 
poezii, nu-i găseşte niciun fenomen demențţial şi asta în faza finală 
a paraliziei generale progresive (!!??). 


Astfel ajungem la 15 Iunie 1889 ziua morţii lui Eminescu. Este 
cazul să ne întrebăm care a fost cauza morţii sale? Un paralitic 
general, se mai vedeau astfel de cazuri acum câteva decenii prin 
ospiciile de cronici dela Jimbolia, ajungea la o stare de marasm 
general, în niciun caz nu a fost aşa Eminescu. 


Mai toţi autorii sunt de acord că s'ar fi sfârşit printr'o sincopă 
cardiacă. De ce sincopă cardiacă? Într”un studiu anterior subliniam 
faptul că tratamentul cu mercur recomandat de doctorul din 
Botoşani Iszac nu putea avea niciun efect asupra afecțiunii doar 
eventual să intocsice organismul mai ales dacă nu aparţinea unui 
luetic. Poate asta să explice moartea lui Eminescu? Acelaşi efect 
nul antiluetic îl aveau şi iodurile cu care zice P. Rezuş că se tratau 
Eminescu şi Veronica lui, probabil cu efecte tonice cum erau 
recomandate aceste substanţe până mai ieri. 


Enigma morții lui Eminescu poate să rămână fără răspuns întru 
veşnicie din cauză că autopsia a fost executată de dr. Şuţu şi 
asistentul său şi nu de un anatomo-patolog calificat ca V. Babeş, şi 
dacă nu a fost chemat el să facă acest lucru înseamnă că 
protipendada avea ceva de ascuns. Babeş era foarte strict cu colegii 
săi se medicină, în publicaţiile lui oricine poate citi cam la ce nivel 
se ridica pregătirea los profesională. Peste ani severul Babeş va fi 
pedepsit pentru probitatea lui, va fi scos dela catedra de 
microbiologie înlocuite cu Ion Cantacuzino, renumele acestuia a 
reuşit să estompeze fapta criminală de care marele savant Babeş a 
suferit până la moartea sa. 


Nu avem un buletin medical asupra autopsiei făcută lui Eminescu. 
Despre ulceraţiile cerebrale vorbesc ziarele dacă ele au existat 
obiectiv atunci poate Harieta şi mai târziu Arghezi să fi avut 
draptate că Eminescu a murit lovit de piatra lui P. Poenaru. Dar G. 
Marinescu (Nu N. cum îl citează de două ori ignorantul P. Rezuş) 
nu-şi aminteşte de ele. După descrierea lui macroscopică 
(examenul microscopic nu s'a executat) nu există semnele unei 
paralizii generale progresive verificată pe masa de autopsie. 


Ingroşarea meningelor în regiunea frontală se găseşte mai la tot al 
doilea creer, mai ales cu psihoză cronică fără substrat anatomic. 


Prin toate aceste criterii cad şi descrierile internistului Bacaloglu în 
studiul său din 1939 asupra sifilisului terțiar trecut în paralizie 
generală progresivă la Eminescu, de natură câştigată. (E. poate 
cazul lui Maupassant!). 


In concluzie M. Eminescu nu a suferit de sifilis congenital fundcă: 
1. Nu există dovezi că părinții lui ar fi fost sifilitici. 


2. Boala a apărut la peste 30 de ani, vârstă la care sifilisul 
congenital se manifestă de mult sau mai apoi nu mai apare, fiindcă 
nu există. 


3. Nici la mamă (naşteri premature, feți născuţi morți) nici la frații 
săi nu se găsesc semne somatice de sifilis congenital. La fel nici la 
Eminescu poetul. 


4. Boala lui Mihai Eminescu intre 1883-1889 nu a fost 
caracterizată printr'o demenţă progresivă, moartea survine în urma 
unei sincope cardiace (intocsicaţie cu mercur?) 


5. Bolile lui Eminescu înainte de 1883 inclusiv ulcerele dela 
picioare nu sunt de natură luetică. Am arătat în alte studii, de ce nu. 


Tabloul afecțiunii lui Eminescu după cunoştinţele medicale actuale 
şi în concordanţă cu cele ale medicilor lui Eminescu, pledează 
pentru existenţa unei psihoze maniaco-depresivă fără semne 
demențiale şi fără substrat anatomic. Există p predispoziție 
ereditară pe linia ascendenților mamei. 


De ce literaţii de astăzi continuă în impostura-lor să-i atribue 
marelui Eminescu o boală pe care nu a avut-o? Explicaţia este 
multiplă: în primul rând au clădit un edificiu postulând că după 
1883 a urmat întunecimea în viața marelui Eminescu şi acuma este 
greu să-şi schimbe optica, să-şi recunoască greşala, fiindcă multe 
ar trebui luate dela început. 


In al doilea rând ar trebui revizuiţi o serie de eminescologi deveniți 
monumente intangibile, ca G. Călinescu şi din păcate şi 
Perpessicius, cu toată munca sa titanică dedicată lui Eminescu. 


Și nu în cele din urmă se pune problema dacă nu cumva în 
manuscrisele lui Eminescu ţinute sub lacăt, se găseşte răspunsul la 
toate nedumeririle noastre. 


Până atunci este de admirat coliziunea între protipendada de ieri 
cu, “proletarii” de azi în ascunderea adevărului, care mai de vreme 
sau mai târziu oricum va triumfa. 


Eminescu a fost psihotic dar nu dement, a suferit de o nebunie de 
care Jaspers referitor la Hoelderlin susține că deschide ferestre în 
spre absolut. 


Astfel trebuiesc revizuite toate ideile din timpul bolii lui Eminescu, 
analizate cu logica mai profundă a psihicului eliberat către marile 
probleme, după cum se întâmplă în atare îmbolnăviri. Eminescu a 
avut o existenţă nefericită dar nu a murit la 33 de ani ci la 39, cei 
şase ani se cer reîntegrați în matca lor. Acest deziderat se impune 
mai ales că trăim astăzi centenarul anilor lui de boală. Ei ne obligă 
la adevăr şi realitate. 


Termin cu o referință personală: Am părăsit literele după ce l-am 
audiat pe D. Popovici despre Eminescu, într'o epocă în care marele 
poet se cerea înlocuit cu un oarecare A. Toma. Am urmat medicina 
şi dacă i-am adâncit studiul, descopăr în acţiunea mea astăzi, un 
rost bine definit din partea destinului, şi anume, mi s'a fost scris în 
cartea vieţii, să-mi închin zilele, muncii de lămurire a bolii lui 
Eminescu. Lucrarea aceasta o consider drept cea mai valoroasă a 
mea. O pun cu mult înaintea tuturor celorlalte. 


Când oamenii vor înţelege şi vor merge pe urmele ei, cultura 
românească va avea fericirea cunoaşterii adevăratului Eminescu, a 
celui ce-a ştiut călca întunerecul bolii, înălţânduse ca Luceafărul 
cerului, în Absolut. Aici nu este vorba de o dilemă medicală asupra 


unui diagnostic ci de cunoaşterea operii celui mai mare artist al 
nostru, Mihai Eminescu. 


August 1985 


CAUZA MORȚII LUI MIHAI EMINESCU 


Mulţumesc pe această cale d-lui Sorin Nicolae, care la începutul 
anului 1987 mi-a pus la dispoziţie cartea dr-ului Ion Nica, 
Eminescu, Structura somato-psihică, apărută în Bucureşti, anul 
1972. 


De când am terminat medicina şi m'am dedicat studiului bolilor 
sistemului nervos, am fost sigur că Eminescu nu a suferit de sifilis, 
şi nu a avut paralizie generală progresivă. Fiindcă în ţară nu 
publicam decât lucrări semnate de alții, deci am trăit ca un sclav în 
epoca faranilor, nu m'am putut gândi să public o lucrare asupra 
acestui subiect. Am revenit asupra lui în exil, sensibilizat de opera 
lui G. Călinescu “Viaţa lui Mihai Eminescu” tradusă în germană, 
unde diagnosticul de sifilis era popularizat cu o îndrăzneală de 
neacceptat şi încă într'o limbă străină. 


Fără sâ cunosc cartea dr-ului Ion Nica, în 1974 am trimis spre 
publicare articolul meu “Suferințele lui Eminescu” d-lui Mirea dela 
Paris şi a apărut în Discursul contemporan, anul 1977. Ulterior 
mama mea vitregă luând cunoştinţă de 1-deile mele, mi-a copiat 
unele fragmente din cartea dr-ului Ion Nica, dar în mână cu textul 
ei integral nu am avut-o până acum. 


Subliniez acest lucru fiindcă cei ce vor citi lucrările noastre în 
paralel, vor constata că independent unul de altul, servind acelaşi 
adevăr ştiinţific, am ajuns la concluzii apropiate: Eu scriam că 
Eminescu nu a avut o psihoză sifilitică cu substrat organic ci o 
psihoză endogenă fără acest substrat, pe când Ion Nica concludea: 
“Aşadar, Eminescu nu a fost victima unui lues, pe care nici 
evolutia bolii şi nici documentele nu-l atestă, şi care n'a putut sta la 


baza unei paralizii generale pe care n'a avut-o, poetul prezentând 
în ultimii ani tabloul clinic al unei pseudo-paralizii şi al psihozei 
maniace-depresive clinice mixte”. 


Trebue să arăt că studiul lui lon Nica este unul de înaltă clasă, 
foarte bine documentat, după umila mea părere, se înscrie printre 
cele mai bune, scrise până acuma, despre poetul Mihai Eminescu. 
Desigur, în mijlocul preocupărilor sale stă analiza bolii marelui 
poet, pe care o descrie şi o conduce cu înzestrarea unui ales 
psihiatru, adânc cunoscător al bolilor psihice, nu numai cum o văd 
contemporanii săi, ci şi medicii de pe vremea lui Eminescu, merit 
ce îi conferă o deosebită valoare. Dar cum se obişnuieşte, marele 
calităţi izvorăsc tot atâtea defecte, de fapt nu numai ale dr-ului lon 
Nica ci a psihiatrilor moderni in general, şi asta fiindcă 
descendenții lui Nissl, Alzheimer, Scholz sunt astăzi complet 
depărtați de substratul morfologic al bolilor creierului. Datorită 
respectivelor slăbiciuni, premisele şi datele autorului nostru expuse 
atât de clar şi coordonate în matca rezistentă a clarificării obiectiv 
ştiinţifice, la urmă se pierd, mai bine spus se împotmolesc, într'o 
deltă de concluzii una mai discutabilă decât alta. Poate ca speriat 
de perspectiva noului Eminescu, Ion Nica s'a grăbit să-şi retuşeze 
observațiile, ca să nu intre în conflict cu cei ce vorbesc de "marea 
întunecime" a poetului de dupa 1883, de aceea şi recurge la 
termenul de pseudoparalizie generală. 


Poate că de nu ar fi făcut acest lucru stăpânii roşii să nu-i fi 
publicat cartea. Nu pot să ştiu. Cu certitudine de-aici oarecare 
confuzie, venită în apărarea lteraţilor, în continuare partizanii 
sifilisului câstigat sau congenital al poetului. (Vezi G. Munteanu, P. 
Rezuş şi ceilalți). 


Oricum cei ce vor mai susţine o astfel de etiologie sifilitică, 
inclusiv paralizia generală, vor dovedi ori prostie ori rea credință, 
alegerea le stă la dispoziţie. Nu mai are rost să insist, chestiunea 
este dezbătută pe larg de dr. Ion Nica şi de mine în multe articole 


anterioare. 


În ce priveşte problema de față doresc să o iau sistematic. La 
pagina 206 dr. Nica scrie: "Examenul anatomo-patologic al 
creierului lui Eminescu a evidenţiat leziuni de meningo-encefalită 
difuză". lată o afirmaţie scurtă dar cu tăria unei bombe atomice in 
stare să-i arunce in aer intregul sistem fiindcă aşa ceva nu există, 
dânsul este victima unei grave, imposibile erori. Ne-o elucidează 
mai încolo când la pagina 326 citează unele informaţii date de G. 
Marinescu asupra creierului poetului, mulți ani mai târziu: 
"Creierul mi s'a adus dela Institultul Şuţu într'o stare de 
descompunere care nu permitea un studiu fin al structurii 
circumvoluţiunilor. Putrefacţia era datorită faptului căldurii celei 
mari, probabil că s'a scos prea târziu după moarte ... Creierul era in 
adevăr voluminos, circumvoluțiunile bogate şi bine dezvoltate şi 
prezenta ca leziuni microscopice o meningită localizată la lobulii 
anteriori... Din nenorocire creierul, fiind, cum am spus, 
descompus, nu am făcut studiul istologic, ceea ce e o mare lacună 
„.. Sărmanul Eminescu! Nu a avut parte nici de acest studiu 
anatomic, care, fie zis în treacăt, nu ştiu dacă s'a făcut în bune 
condițiuni altor literați distinşi cari ca şi dânsul au murit de 
paralizie generală. (Nietzsche, Lenau, De Maupassant etc.)”. 


Am mai scris-o: în textul publicat de Augustin Z.N. Pop s'a 
strecurat o greşală, probabil de tipar, fiindcă nu e vorba de leziuni 
microscopice ci cum bine se citeşte in fotocopia scrisorii publicată 
şi ea alăturat, de mâna savantului e scris macroscopice, adică cele 
văzute la examenul cu ochiul liber. De altfel în continuare 
lămureşte lucrurile cu "nu am făcut studiul histologic", adică cel 
microscopic! 


Descrierea macroscopică a meningitei localizate la nivelul 
lobulilor (corect lobilor) anteriori, corespunde unei leziuni 


nespecifice, mai ales, când, ca la Eminescu nu însoţeşte o atrofie 
cerebrală, fără nici o valoare diagnostică. Microscopic meningita 
specifică, sifilitică se caracterizează prin infiltratiui inflamatorii 
plasmocitare, leziuni constante, însoțite de endangeite şi 
microgranulome gomoase, leziuni de care Marinescu ar fi pomenit 
dacă le-ar fi văzut dar aşa ceva nu era posibil fără studiul istologic 
la microscop, neefectuată pe creierul poetului, din mare, mare 
neglijență!!! De altfel dr. Ion Nica are curajul să arate că 
Marinescu, pe atunci, la 26 de ani, un harnic incepător, nu a avut 
dreptate în pretractările sale, dar spre regretul nostru nu o face 
decât pe jumătate: "Cel puţin în cazul lui Nietzsche şi Eminescu, 
G. Marinescu s'a înşelat". 


Mai departe, astfel de îngroşări meningeale apar pe masa de 
autopsie foarte frecvent şi sunt la fel de nespecifice ca simfizele 
pleurale, ele nu pot sta la baza, sub nicio formă, a bolu psihice 
evolutive prezentată de Eminescu. 


Tocmai aşa ceva caută să postuleze Ion Nica: pe datele anatomo- 
patologice macroscopice descrise de G. Marinescu, dar în niciun 
caz, nu, o meningo-encefalită difuză, (oare textul nu a fost revăzut 
de o mână criminală?) susține existenţa unei pseudo-paralizii 
generale, înlocuieşte substratul organic al sifilisului cu cel provocat 
de alt agent şi afirmă: "Streptococul şi nu treponema este 
numitorul comun al afecțiunilor organice şi (probabil) al morții lui 
Eminescu". 


Ca să nu-i declar părerile drept fanteziste, doar simplu nefondate, 
aş aminti că Ion Nica se referă la atacurile de reumatism din 
tinereţe ale poetului, la ulcerele de pe picioare (nesifilitice, ectimă 
infecțioasă) şi erizipelul din ultima lună cât şi la o afecţiune 
valvulară diagnosticată de dr-ul internist Tomescu. Cea din urmă 


nu a fost verificată anatomo-patologic deci dela început cade, ca 
inexistentă. 


Infecția streptococică reumatică nu dă leziuni cronice cerebrale, cel 
puțin ele nu sunt demonstrate, cu toate eforturile de a le evidenția, 
zadarnice, mai ales, ale unor autori belgieni şi sovietici. Septicemia 
streptococică are o evoluție acută deci nu poate fi pusă în legătură 
cu boala cronică psihică a poetului, iar în ce priveşte determinările 
cerebrale din endocarditele lente (Osler) nu intra nici pe departe, in 
discuţie. 


Pentru aderenţele meningeale, fibrotice, stabilizate, sechelare mai 
probabil, cum reiese din relatarea dr-ului Nica au existat cauze 
destule, dintre ele cităm otita cronică supurată, traumatismele 
cerebrale, dacă nu cumva în copilărie o fi avut un sindrom 
meningeal, trecător, frecvent la o atare vârstă. 


Deci nu văd nici o legătură între pseudo-paralizia generală adică 
fenomenele probabil demențiale din cursul ultimei internări (1889) 
şi infecția streptococică. 


Ca să lămurim noțiunile iar suntem nevoiţi să ne întoarcem la 
medicina de pe vremea acelor ani. În cadrul psihozelor exista 
descrisă nebunia circulară, maniaco-depresivă, inclusiv 
schizofrenia, entitate nozologică izolată mult mai târziu de 
Kraepelin, numite şi psihoze fără substrat organic (adică lipsite de 
modificări anatomo-patologice) deosebite de marea grupă a 
paraliziei generale progresive, psihoze acompaniate de tulburări 
sensitive, senzoriale şi motorii. Afecţiunea ultimă era considerată a 
fi polietiologică, se credea că juca un rol important, surmenajul 
psihic, alcoolismul, sifilisul dar şi alte infecțiuni, păreri împărtăşite 
şi de medicii lui Eminescu, diagnosticul de paralizie generală la ei 
nu era egal cu infecția luetică cum se va întămpla după anul 1913 
cănd Noguchi evidențiază spirocheta pallidă în creierul 
paraliticilor. De atunci paralizia generală progresivă înseamnă 


meningo-encefalită sifilitică, celelalte demente progresive poartă 
numele afecțiunii cauzale, nu se mai uzează termenul de pseudo- 
paralizie generală şi asta fiindcă el nu spune mare lucru. 


In anii lui 1880-1890, lucrurile se complicau deoarece si nebunia 
de tip ciclo-timic putea trece in demenţă, numită secundară. Un 
astfel de caz este compozitorul Schumann, suferind de schizofrenie 
trecută în demenţă. Este inacceptabilă teronia englezului Eliot 
Slater, indiferent pe ce inălțimi îl pune dr-ul Ion Nica, şi anume 
Schumann terminal ar fi desvoltat o paralizie generală sifilitică 
grefată pe tabloul unei psihoze endogene. În fond atrofia creierului 
constatată la autopsie poate ţine de un creier constituțional mai mic 
dar tot atât de bine dacă ea este reală, pate să corespundă unei 
atrofii presenile, tip Alzheimer de pildă. Eliot Slater ar mai putea fi 
dat ca un alt exemplu, de onorabil psihiatru modern, despărțit 
flagrant de substratul anatomic al creierului. 


În cazul lui Eminescu, aşa zisa pseudo-paralizie generală cuprinde 
notele demențiale prezentate în cursul anului 1889, la ultima 
internare, cauzate de o noxă exogenă deci ar fi vorba pe limbajul 
nostru de o encefalopatie supraadaugată. 


Ca să ne lămurim vom cerceta din nou excepționalele descrieri ale 
dr-ului Ion Nica. Prima criză a lui Eminescu din 1883-1884 când a 
fost internat la dr. Şuţu apoi la Ober Doebling lângă Viena cât şi 
recidiva din 1886-1887 internat la Mănăstirea Neamţului, Institutul 
pentru alienaţi, corespund unei psihoze maniaco-depresive, în 
amândoua cazurile a părăsit spitalul aproape complet restabilit, cu 
facultățile intelectuale normale. Lipsa fenomenelor demențiale şi a 
celor organice nervoase, scrisul normal fac cu uşurinţă diagnosticul 
diferențial cu o paralizie generală progresivă sifilitică. 


În 1887 zice autorul că în tabloul bolii lui Mihai Eminescu au 
apărut o serie de fenomene demenţiale, fapt ce-a permis medicilor 
din Iaşi, dr. Iuliano Bogdan (semnat doctor de Paris), Hynek, dar 
mai ales doctorului Francisc Iszac să pună diagnosticul unei 
alienații mentale provocată de gome sifilitice pe creier şi la 
picioare astfel că încep un intempestiv tratament antisfilitic, cum se 
făcea pe-atunci, cu fricțiuni de mercur, în doze enorme (cură de 
douăzeci de fricțiuni a patru grame de mercur, când şi o jumătate 
de gram poate să aibe acţiune dăunătoare), cu efecte de-altfel nule 
în sifilisul nervos (oare de ce nu ştia acest lucru doctorul Iszac?), 
dar cu urmări catastrofale toxice. 


Doctorul Ion Nica semnalează cantitatea enormă de mercur 
administrată prin fricțiuni şi descrie la Eminescu în acei ani 
fenomene evidente de intoxicație mercurială ca hipersalivaţie, 
tulburări urinare, polinevrită cu dureri în membre de aceea iată 
Judicioasele sale însemnări: "Este o recunoaştere directă a 
influenţei negative provocată de medicaţia mercurială, care realiza 
o intoxicație cronica cu rezonanţă cerebrală. Tulburările psihice, 
ale stării de nutriție, leziunile renale (incontinenţă urinară, pe care 
bolnavul o prezintă), constipaţia, anemia şi nevrita periferică, ce-l 
vor însoţi de acum încolo, ne dau certitudinea că poetul a fost 
victima acestei intoxicații mercuriale". Sau în alte paragrafe: 
"Supradozajul medicamentos a jucat un rol nefast in evoluția bolii 
poetului. De altfel, interesarea sistemului nervos central în 
intoxicația cronică cu mercur explică modificările de 
comportament, depresiune mentală, insomnie şi câteodată 
halucinaţii, care după cum ştim au dominat tabloul simptomatic 
după 1887". 


Judecăţile sunt atât de juste încât nu putem înţelege de ce dr-ul Ion 
Nica nu urmăreşte firul până la capăt şi abordează un alt domeniu 
puțin motivat, ca cel al infecțiunii streptococice. (Oare nu a fost 
obligat să o facă? Pe undeva se simte intervenția unei a doua 


măini, ea conduce observaţiile pe un drum greşit numai să nu fie 
scos definitiv termenul paraliziei generale chiar şi cu prefixul de 
pseudo. Ceva ne spune că nu ne înşelăm deloc). 


Dar să mergem noi mai departe, doar iar sunt nevoit să arăt aici că 
independent de drul Nica, am descris şi eu la Eminescu semne de 
gravă intoxicație mercurială, le-am publicat în alt articol, dar le 
redau acum într'un scurt rezumat. Se ştie că în 1888 poetul are o 
revenire spectaculară, dar nu prin tratamentul dr-ului Iszac, ci aşa 
ca în anii 1884 sau 1887 datorită caracterului circular al bolii sale. 
Ne miră siguranţa cu care doctorul Iszac a trecut peste diagnosticul 
doctorilor vienezi, fiind sigur că-l va vindeca pe poet cu fricţiunile 
sale masive de mercur şi cu soluțiile de iod. Deşi încă din 
Renaștere se ştie, cum povesteşte Benvenuto Cellini că şi-a tratat 
cu fumigații cu mercur boala galică, dar că efectul privea doar 
stadiul prim sau al doilea mai putin pe cel terțiar şi deloc sifilisul 
localizat cerebral. 


În Martie 1889 Mihai Eminescu este internat in sanatoriul dr-ului 
Şuţu, de pe strada Plantelor din Bucureşti. Vlahuţă vizitându-l în 
spital îl găseşte comunicabil, pregătit să scrie poezii. Cum reese 
din amintirile doctorului Vineş starea lui Eminescu s'a agravat în 
clinică astfel că i-a apărut o stare delirantă cu dureri în tot corpul, 
tremurături, încetinirea reflexelor pupilare (la internare, normale), 
tulburări grave sfincteriene, abolirea reflexelor osteo-tendinoase (la 
internare exagerate), toate simptome explicate, dupa noi, prin 
injecţiile de mercur ce le primeşte în clinică, fără rezultat asupra 
bolii psihice dar cu grave efecte secundare. 


Eminescu sub influenţa tratamentului cu mercur a făcut o 
polinevrită şi encefalopatie mercurială. Astăzi materialul oferit de 


dr. Ion Nica vine să dea un caracter şi mai ştiinţific supozițiilor 
mele anterioare. 


Şi aşa ajungem la cauza morții poetului. 


Nu avem de ce să nu-l credem pe doctorul Vineş şi să mai atribuim 
moartea lui Eminescu traumatismului cranian provocat de-o piatră 
asvârlită în capul său, de Petrache Poenaru. După atâţia ani, în 
1926, de ce să fi minăţit internul de odinioară? El citează din 
notele sale că în ziua de Joi 15 Iunie 1889 "Eminescu se aşează pe 
pat şi peste câteva minute cade intr'o sincopă şi moare imediat”. 
Deci în amble versiuni asupra morții lui Eminescu, există un 
accident acut şi nu o urmare a "sifilisului" sau cum vroia cu orice 
preţ s'o demonstreze G. Călinescu. 


Am impresia că erizipelul respectiv era o erupție medicamentoasă, 
din acestea probabil să fi avut la Botoşani când Harieta se bucura 
că 1 se curăța faţa, probabil că starea i se îmbunătăţea nu datorită 
fricțiunilor de mercur ci tocmai când le lăsa la o parte. 


Considerăm că "răpirea" poetului de către Veronica Micle la 
Bucureşti i-a prelungit viața, altfel Eminescu ar fi murit la 
Botoşani sub acţiunea terapiei, ordonate, cu mercur. Autopsia am 
văzut că nu confirmă endocardita in schimb evidenţiază "o 
degenerescenţă grasă a pereților cordului, deveniți friabili şi 
galbeni, şi prezenţa unor plăci întinse şi proeminente atât la baza 
valvulelor aortice cât şi pe faţa interioară a aortei anterioare. În fine 
din partea ficatului şi a rinichilor s'a observat asemenea o 
degenerescenţă granulo-grăsoasă considerabilă”. 


Dacă modificările la nivelul aortei aparțin unei ateromatoze 


incipiente, deloc neobişnuite, rinichii albi cât şi modificările 
ficatului sunt caracteristice pentru o gravă intoxicație mercurială. 


Şi ca să ne instruim va trebui să citim o carte apărută în anu lui 
Eminescu asupra intoxicației cu mercur, în urma administrării 
medicamentului după posologia aplicată şi lui. Astfel în Pathologie 
und Therapie, B IV de C.A. Wunderlich, Stuttgart, 1856, aflăm că 
de multe ori intoxicația devine mai manifestă, după ce se mai 
prescrie chiar şi în doză minimă, la un interval mai lung de pauză, 
exact cum s'a întâmplat la Eminescu. Printre simptome se descriu 
eruptiile hiperemice şi veziculare, accelerarea pulsului, diaree, 
tremurături mercuriale şi ceea ce este de reținut, acuma, uneori 
pacientul poate să moară pe neaşteptate, subit (Bateman). 


Eminescu se plângea de slăbiciune, dureri în tot corpul, bătăi de 
inimă, medicii îi dau un pahar cu lapte (antidot?) apoi marele poet 
moare subit, un tablou clinic mai clar, întărit ştiinţific de 
observațiile din 1887 publicate de dr-ul Ion Nica, nu se mai poate 
închipui. Doctorul Iszac a sperat că prin vindecarea lui Eminescu 
va intra în analele medicinii, pregătea o lucrare în acest sens, dar 
din păcate numele său va rămâne legat de moartea poetului. 


Departe de noi intenția de a fi făcut toate aceste consideraţii numai 
din pedantismul medicului de-a elucida un diagnostic, şi la acest 
capitol, dr. Ion Nica rămâne dator cititorilor săi. 


Suferind de o psihoză fără substrat organic, Eminescu până la 
moartea sa din anul 1889 nu a avut de ce să nu-şi păstreze puterea 
creatoare artistică. În cartea lui Ion Nica ni se arată pe larg felul 
cum s'a însănătşit el la Mănăstirea Neamţului, mediul 1-a fost aşa 
de potrivit încât i-a adus repede înseninarea dorită. Lângă codrul şi 
natura țarii sale iubite, Eminescu se regăseşte pe el însuşi, astfel că 
va compune mai multe poezii printre ele Vezi rândunelele se duc, 


una din cele mai frumoase poeme ale literaturii române, din toate 
timpurile. De acolo i-o trimite lui I. Negruzzi, acesta o şi publică in 
Convorbiri literare (1887) iar Onicescu îşi aminteşte cum a 
compus-o şi i-a dat-o să vadă dacă-i bună. În acelaşi timp trimite 
Veronicăi o altă poezie de mare frumuseţe artistică. Să susții că ele 
se datorează unui mecanism patologic, cum o face şi Ion Nica, este 
mai mult decât riscant. Dacă ne vom referi la Kamadeva şi la 
extraordinara traducere Lais, vom avea imaginea reală a lui 
Eminescu, nici când depărtat de poezie, în "marea întunecime", ca 
poet 1 se mărturisea lui Vlahuţă, câteva luni înainte de-a muri. 


Am certitudinea că dacă Eminescu ar fi fost dat sub tutela unor 
oameni cuminţi, asemenea lui Hoelderlin în celebrul sau turn din 
Tuebingen, intr'un cadru ca cel de la Mănăstirea Neamţului, legat 
de veşniciile neamului său, departe de oraşele iritante pentru 
creierul lui sensibil, marele nostru poet s'ar fi însănătoşit complet, 
cum nu rar are loc la mulți ciclo-timici, semnele sale din reşuta a 
treia nu aparțineau unei demenţe secundare, ca la Schumann, ci 
unei baze organice supradăogate prin intoxicație mercurială. 


Și fiindcă nu are rost să plângem pentru ce ar fi putut să fie, cu atât 
mai mult avem datoria să ne îndreptăm atenția asupra ce-a fost şi în 
acest sens ar fi bine să încetăm a mai vorbi despre marea 
întunecime a lui Eminescu atunci când ea nu e susținută de niciun 
document. 


Numai plecând dela aceste realități, ne vom putea apropia 
demiurgica sa operă, în proporțiile ei "urieşeşti”. 


Adevărul asupra lui Eminescu este numai unul şi pentru ca lumina 
lui să coboare printre noi, cu toate inexplicabilele ei ezitări, cartea 
dr-ului Ion Nica, reprezintă un mare pas făcut înainte. 


Inchei mărturisindu-mi convingerea că mai toate flagrantele 


inadvertenţe semnalate de noi, nu aparțin atât autorului cât 
presiunilor ce s'au exercitat asupra lui, tocmai pentru a zădărnici 
mesajul profund al cărții, pe drumul ideal al căruia am încercat să 
mă înscriu cu multă dăruire. 


Ianuarie 1987 

